title: ला-शातैलिए का नियम

text: रसायन विज्ञान में ला-शतैलिए का नियम (Le Châtelier's principle) किसी रासायनिक साम्य से सम्बन्धित दशाओं को परिवर्तित करने पर उस साम्य पर पड़ने वाले प्रभाव का पूर्वानुमान लगाने में सहायक होता है। इसलिये इसे 'साम्य नियम' ((Equilibrium Law) भी कहते हैं। इस सिद्धान्त का प्रतिपादन फ्रान्स के वैज्ञानिक हेनरी लुई ला-शातैलिए (Henry Louis Le Châtelier) ने किया था किन्तु कार्ल फर्डिनाण्ड ब्राउन ने भी इसे स्वतन्त्र रूप से इसकी खोज की थी।


title: मलक्का जलडमरूमध्य

text: यह विश्व की एक प्रमुख जलसन्धि हैं। इसकी लंबाई 805 किमी या 500 मील है। इसका नाम मलक्का के सल्तनत (सोलहवीं सदी) पर पड़ा है। यह जलसंधि अधिक गहरा नहीं (२५ मीटर) जिसके कारण अधिक बड़े जहाज यहाँ से नहीं जा सकते। लेकिन प्रशांत महासागर और हिंदमहासागर के बीच के जल-मार्ग में स्थित होने के कारण इसका बहुत महत्व है। सोलहवीं सदी में पुर्तगालियों ने इस महत्वपूर्ण मार्ग पर कब्ज़ा करने का अभियान चलाया था। सत्रहवीं सदी में डचों ने इसे पुर्तगालियो से छीन लिया और ८० सालों के बाद इसे ब्रिटिशों को एक संधि के तहत दे दिया।


title: मलक्का जलडमरूमध्य

text: मलय प्रायद्वीप (प्रायद्वीपीय मलेशिया) और इंडोनेशियाई द्वीप सुमात्रा के बीच स्थित है ! यह हिंद महासागर तथा प्रशांत महासागर को जोडती है।


title: मलक्का जलडमरूमध्य

text: यह जल सन्धि हिन्द महासागर और प्रशान्त महासागर जोड़ती है। यह दोनों महासागरों का मिलन बिंदु है। यह भौगोलिक विभागों को सांस्कृतिक रूप से जोड़ती है।


title: मलक्का जलडमरूमध्य

text: इस जलमार्ग से एशिया (यानि जापान, चीन, कोरिया) के लिए तेल जाता है तथा इंडोलेशियाई कॉफ़ी का व्यापार प्रमुख है।


title: कलवार (जाति)

text: कलवार (अथवा शौण्डिक, कलाल, कलार) एक भारतीय जाति है जिसके लोग ऐतिहासिक रूप से उत्तर प्रदेश, राजस्थान, पंजाब, हरियाणा और उत्तर एवं मध्य भारत के अन्य भागों में पाये जाते हैं। पारम्परिक रूप से शराब बनाने के व्यवसाय से जुड़े हैं लेकिन २०वीं सदी के आरम्भ में कलवार लोगों ने इस व्यवसाय को छोड़कर अपने समुदाय के संस्कृतीकरण करने का संकल्प लिया। भारत और नेपाल में निवास करने वाली एक समुदाय (जाति) है जो पारम्परिक रूप से कलाल (शराब/ मद्य) के निर्माण और विक्रय में संलग्न रही है। भारत में ये लोग मुख्यतः उत्तर प्रदेश, राजस्थान, पंजाब, हरियाणा तथा मध्य भारत के कुछ भागों के निवासी हैं। २०वीं शताब्दी में इनके कुछ संगठनों ने अपने परम्परागत व्यवसाय को त्यागकर नये कार्य करने का निर्णय लिया।


title: कलवार (जाति)

text: चूँकि उनके शराब बनाने और विक्रय करने का वंशानुगत व्यवसाय तुच्छ माना जाता है, इसके अतिरिक्त दक्षिण एशिया की जाति व्यवस्था में कलाल को निम्न वर्ग में माना जाता है। यह स्थिति तब बदल गयी जब कलाल प्रमुख जस्सा सिंह की १८वीं सदी में राजनीतिक शक्ति बढ़ी। जस्सा सिंह ने अपनी पहचान को अहलुवालिया के रूप में ही रखा जो उनके पैदाइसी गाँव का नाम है। इसी नाम से उन्होंने कपूरथला राज्य की स्थापना की।


title: कलवार (जाति)

text: जस्सा सिंह से प्रेरित होकर अन्य सिख कलालों ने अहलुवालिया उपनाम को स्वीकार कर लिया और अपने पारम्परिक व्यवसाय को छोड़ दिया। शराब के निर्माण और विक्रय पर ब्रितानी प्रशासनिक उपनिवेश द्वारा लगाये गये नियमों ने इस प्रक्रिया को और तेजी से कम कर दिया और २०वीं सदी की शुरुआत में अधिकतर कलालों ने पुस्तैनी व्यवसाय को छोड़ दिया। इसी समय से अहलुवालिया लोगों ने अपनी स्थिति को खत्री अथवा राजपूत मूल के रूप में प्रस्तुत करना आरम्भ कर दिया।


title: भारत में मोटर वाहन उद्योग

text: भारत में वाहन उद्योग विश्व का सातवां सबसे बड़ा वाहन उद्योग है, जिसने वर्ष 2009 में 26 लाख इकाइयों का उत्पादन किया। 2009 में, जापान, दक्षिण कोरिया और थाइलैंड के बाद भारत एशिया का चौथा सबसे बड़ा वाहन निर्यातक बन गया। अनुमान है कि 2050 तक भारत की सड़कों पर 61.1 करोड़ वाहन होंगे जो विश्व में सर्वाधिक वाहन संख्या होगी।


title: भारत में मोटर वाहन उद्योग

text: 1991 भारत में शुरू हुए आर्थिक उदारीकरण के बाद, बढ़ती प्रतियोगिता और सरकार द्वारा नियमों को सरल बनाने के कारण भारतीय वाहन उद्योग ने लगातार वृद्धि की है। टाटा मोटर्स, मारुति सुज़ुकी एवं महिन्द्रा एंड महिन्द्रा जैसे भारतीय वाहन निर्माताओं ने अपने घरेलू और अंतर्राष्ट्रीय व्यवसाय को बढ़ाया है। भारत की मजबूत आर्थिक वृद्धि के कारण भारत के घरेलू वाहन बाजार का विस्तार हुआ है और बहु-राष्ट्रीय वाहन निर्माता भारत-केन्द्रित निवेश के लिए आकर्षित हुए हैं। फरवरी 2009 में भारत ने यात्री कारों की मासिक बिक्री 1 लाख कारों से अधिक रही।


title: भारत में मोटर वाहन उद्योग

text: भारत में वाहन उद्योग की शुरुआत 1940 के दशक में हुई। 1947 में आजादी के बाद, वाहन उद्योग को आपूर्ति करने के लिए, भारत सरकार और निजी क्षेत्र द्वारा वाहन के कल-पुर्जों के निर्माण हेतु उद्योग लगाने के प्रयास किए गए। हालांकि राष्ट्रीयकरण और निजी क्षेत्र के विकास में बाधा डालने वाले लाइसेंस राज के कारण तुलनात्मक रूप से 1950 और 1960 के दशक में इस उद्योग की वृद्धि दर धीमी रही। 1970 के बाद, वाहन उद्योग ने विकास करना आरंभ किया लेकिन यह विकास मुख्य रूप से ट्रैक्टरों, व्यावसायिक वाहनों और स्कूटरों के निर्माण में लक्षित हुआ। कारें अब भी बड़ी विलासिता की वस्तु बनी रही। जापानी वाहन निर्माताओं ने भारतीय बाजार में प्रवेश के प्रयास किए और आखिरकार मारुति उद्योग की स्थापना हुई। अनेक विदेशी फर्मों ने भारतीय कम्पनियों के साथ संयुक्त उद्यमों की स्थापना की।


title: भारत में मोटर वाहन उद्योग

text: 1980 के दशक में, कई जापानी निर्माताओं ने मोटरसाइकिलों एवं हल्के व्यावसायिक वाहनों के उत्पादन हेतु संयुक्त उद्यमों की स्थापना की। इसी समय भारत सरकार ने सुज़ुकी को छोटी कारों के निर्माण हेतु संयुक्त उद्यम स्थापित करने हेतु चुना। 1991 में शुरू हुए आर्थिक उदारीकरण के बाद और साथ ही लाइसेंस राज के धीरे-धीरे कमजोर होने पर कई भारतीय एवं बहु-राष्ट्रीय कार कम्पनियां भारतीय बाजार में उतरीं. तब से, घरेलू एवं निर्यात मांगों की पूर्ति हेतु वाहनों के पुर्जे बनाने वाले उद्योग और वाहन निर्माण उद्योग की वृद्धि लगातार होती रही है।


title: भारत में मोटर वाहन उद्योग

text: भारत विश्व में छोटी कारों के सबसे बड़े उत्पादकों में से एक बनकर उभरा है। "न्यूयॉर्क टाइम्स" के अनुसार, भारत के मजबूत इंजीनियरिंग आधार और कम-लागत, इंधन-दक्ष कारों के निर्माण में विशेषज्ञता के कारण अनेक वाहन निर्माता कम्पनियों जैसे हुंडई मोटर्स, निसान, टोयोटा, वॉक्सवैगन तथा सुज़ुकी की उत्पादन सुविधाओं का विस्तार हुआ है।


title: भारत में मोटर वाहन उद्योग

text: 2008 में, अकेला हुंडई मोटर्स ने ही भारत में निर्मित अपनी 2,40,000 कारों का निर्यात किया। निसान मोटर्स की योज़ना 2011 तक अपने संयंत्र में बनी 2,50,000 कारों के निर्यात करने की है। इसी प्रकार जनरल मोटर की योजना भारत में बनी 50,000 कारों के निर्यात की है।


title: भारत में मोटर वाहन उद्योग

text: सितम्बर 2009 में, फोर्ड मोटर्स ने 50 करोड़ अमेरिकी डॉलर की लागत से, 2,50,000 कारों की वार्षिक उत्पादन क्षमता वाले संयंत्र की स्थापना की अपनी योजना घोषित की है। कारों का निर्माण भारतीय बाजारों में बिक्री और साथ ही निर्यात के लिए किया जाएगा. कम्पनी के अनुसार संयंत्र की स्थापना भारत को कम्पनी के भौगोलिक उत्पादन का केन्द्र बनाने की योजना का हिस्सा है। फिएट ने भी घोषणा की है कि इसके द्वारा 1 अरब अमेरिकी डॉलर का निवेश वाहन के कल-पुर्जों का भारत से आयात करने के लिए किया जाएगा.


title: भारत में मोटर वाहन उद्योग

text: ब्लूमबर्ग एल. पी. के अनुसार 2009 में भारत ने एशिया के चौथे सबसे बड़े कार निर्यातक के रूप में उभर कर चीन को पीछे छोड़ दिया।


title: विन्सटन चर्चिल

text: विन्सटन चर्चिल(30 नवंबर, 1874-24 जनवरी, 1965) अंग्रेज राजनीतिज्ञ। द्वितीय विश्वयुद्ध, 1940-1945 के समय इंगलैंड के प्रधानमंत्री थे। चर्चिल प्रसिद्ध कूटनीतिज्ञ और प्रखर वक्ता थे वो सेना में अधिकारी रह चुके थे , साथ ही वह इतिहासकार, लेखक और कलाकार भी थे । वह एकमात्र प्रधानमंत्री थे


title: विन्सटन चर्चिल

text: जिसे नोबेल पुरस्कार से सम्मानित किया गया था। उम्र के आख़िरी पडाव तक पहुंचते पहुंचते धीरे धीरे वह अपने सर के सारे बालों से हाथ धो बैठे थे ।


title: विन्सटन चर्चिल

text: आर्मी कैरियर के दौरान चर्चिल ने भारत, सूडान और द्वितीय विश्वयुद्ध में अपना जौहर दिखाया था। उन्होने युद्ध संवाददाता के रूप में ख्याति पाई थी। प्रथम विश्वयुद्ध के दौरान उन्होंने ब्रिटिश सेना में अहम जिम्मेदारी संभाली थी। राजनीतिज्ञ के रूप में उन्होंने कई पदों पर कार्य किया। विश्वयुद्ध से पहले वे गृहमंत्रालय में व्यापार बोर्ड के अध्यक्ष रहे। प्रथम विश्व युद्ध के दौरान वे लॉर्ड ऑफ एडमिरिल्टी बने रहे। युद्ध के बाद उन्हें शस्त्र भंडार का मंत्री बनाया गया। 10 मई 1940 को उन्हें युनाइटेड किंगडम का प्रधानमंत्री बनाया गया और उन्होंने धूरी राष्ट्रों के खिलाफ लड़ाई जीती। चर्चिल प्रखर वक्ता थे।


title: विन्सटन चर्चिल

text: चर्चिल का जन्म ३० नवम्बर १८७४ को आक्सफोर्ड शायर के ब्लेनहिम पैलेस में हुआ था। इनके पिता लार्ड रेनडल्फ चर्चिल थे, माता जेनी न्यूयार्क नगर के लियोनार्ड जेराम की पुत्री थीं। इनकी शिक्षा हैरी और सैंहर्स्ट में हुई। १८९५ में सेना में भरती हुए और १८९७ में मालकंड के युद्धस्थल में तथा १८९८ में उमदुरमान के युद्ध में भाग लिया। इन यद्धों ने उन्हें दो पुस्तकों - दि स्टोरी ऑव मालकंड फील्ड फोर्स (१८९८) और दि रिवर वार (१८९९) - के लिये पर्याप्त सामग्री प्रदान की। दक्षिणी अफ्रीका के युद्ध (१८९९-१९०२) के समय वह मार्निग पोस्ट के संवाददाता का कार्य कर रहे थे। वे वहाँ बंदी भी हुए, परंतु भाग निकले। उन्होंने अपने अनुभवों का उल्लेख 'लंदन टु लेडीस्मिथ वाया प्रिटोरिया' (१९००) में किया है।


title: विन्सटन चर्चिल

text: १९०० में ओल्डहेम निर्वाचनक्षेत्र से संसत्सदस्य निर्वचित हुए। यहाँ पर वह काफी तैयारी के बाद भाषण किया करते थे। अत: आगे चलकर वादविवाद की कला में वह विशेष निपुण हुए। इनको अपन पिता के राजनीतिक संस्मरणों का काफी ज्ञान था। इसीलिये इन्होंने १९०६ में 'लाइफ ऑव लार्ड रेवडल्फ चर्चिल' लिखी जो अंग्रेजी की सर्वोत्तम रुचिकर राजनीतिक जीवनियों में गिनी जाती है। १९०४ में चेंबरलेन की व्यपारकर नीति से असंतुष्ट होकर चर्चिल लिबरल दल में सम्मिलित हुए और कैंपबेल बैनरमैन (१९०५- १९०८) के मंत्रिमंडल में वे उपनिवेशों के अधिसचिव नियुक्त हुए। १९०८ में वे मंत्रिमंडल में व्यापारमंडल के सभापति के नाते सम्मिलित हुए। १९०९ से ११ तक वे गृहसचिव रहे। औद्योगिक उपद्रवों को सँभालने में असमर्थ होने के कारण उन्हें जलसेना का अध्यक्ष नियुक्त किया गया। इस पद पर उन्होंने बड़ी लगन और दूरदर्शिता से कार्य किया और यही कारण है कि १९१४ में जब युद्ध प्रारंभ हुआ तो ब्रिटिश जलसेना पूर्ण रूप से सुसज्जित थी। वे जर्मनी के विरुद्ध युद्ध की घोषणा के समर्थक थे। जब उदारवादी सरकार का पतन हुआ तो उन्होंने राजनीति को त्याग युद्धस्थल में प्रवेश किया। १९१७ में लायड जार्ज के नेतृत्व में वे युद्ध तथा परिवहन मंत्री हुए। लायड जार्ज से उनकी अधिक समय तक न पटी और १९२२ में वे सदस्य भी निर्वाचित नहीं हुए।


title: विन्सटन चर्चिल

text: १९२४ में वे एपिंग से संसत्सदस्य निर्वाचित हुए और स्टैंन्ली बाल्डविन ने उन्हें कंजरवेटिव दल में पुन: सम्मिलित होने के लिये आमंत्रित किया। १९२९ में उनका बाल्डविन से भारत के संबध में मतभेद हो गया। चर्चिल भारत में ब्रिटिश-साम्राज्य-सत्ता का किसी प्रकार का भी समर्पण नहीं चाहते थे। ९ वर्ष तक वे मंत्रिमंडल से बाहर रहे। परंतु संसत्सदस्य तथा प्रभावशाली नेता होने के कारण वे सार्वजनिक प्रश्नों पर अपने विचार स्पष्ट करते रहे। इन्होंने हिटलर से समझौता की नीति का खुला विरोध किया। म्यूनिख समझौते को बिना युद्ध की हार बताया। वे इंग्लैंड को युद्ध के लिये तैयार करना चाहते थे और इसके लिये सोवियत संघ से तुरंत समझौता आवश्यक समझते थे। प्रधान मंत्री चैंबरलेन ने इनके दोनों सुझावों को अस्वीकार कर दिया।


title: विन्सटन चर्चिल

text: ३सितंबर, १९३९ को ब्रिटेन ने जब युत्र की घोषणा की तो चर्चिल को जलसेनाध्यक्ष नियुक्त किया गया। मई, १९४० में नार्वे की हार ने ब्रिटिश जनता में चैंबरलेन के प्रति विश्वास को डिगा दिया। १० मई को चैंबरलेन ने त्यगपत्र दे दिया और चर्चिल ने प्रधान मंत्री पद संभाला और एक सम्मिलित राष्ट्रीय सरकार का निर्माण किया। लोकसभा में तीन दिन बाद भाषण देते हुए उन्होंने कहा कि 'मैं रक्त, श्रम, आँसू और पसीने के अतिरिक्त और प्रदान नहीं कर सकता। उनका युद्धविजय में अटूट विश्वास था, जो संकट के समय प्रेरणा देता रहा। ब्रिटिश साम्राज्य की संयुक्त शक्ति ही नहीं वरन् अमरीका और रूस की शक्तियों का जर्मनों के विरुद्ध सक्रिय रूप से प्रेरित किया।


title: विन्सटन चर्चिल

text: उनके अथक परिश्रम, विश्वास, दृढ़ता और लगन के कारण मित्र राष्ट्रों की विजय हुई। इस विजय ने उनके लिये नवीन समस्याएँ उत्पन्न कर दीं। बेल्जियम, इटली और यूनान की कथित प्रतिक्रियावादी सरकारों के समर्थन का उनपर आरोप लगाया गया और साथ ही सोवियत संघ से पूर्वी यूरोप के सबंध में मतभद उत्पन्न हो गया १९४५ में युद्ध की विजय के उत्सव मनाए गए, परंतु उसी वर्ष के जून के सार्वजनिक निर्वाचन में चर्चिल के दल की हार हुई और उन्हें विरोधी नेत का पद ग्रहण करना पड़ा। जनता जानती थी कि वे युद्ध स्थिति का नेतृत्व कर सकते हैं। आवश्यकता निर्माण की नहीं बल्कि युद्ध के पश्चात् निर्माण की थी। १९४५-५० तक वे अपने संसदीय उत्तरदायित्वों के साथ साथ द्वितीय महायुद्ध का इतिहास लिखने में भी व्यस्त रहे। इसको इन्होंने छ: खंडों में लिखा है। १९५३ में उन्हें साहित्य सेवा के लिये नोबेल पुरस्कार प्रदान किया गया। १९५० के सार्वजनिक निर्वाचन में उनके दल के सदस्यों की संख्या बढ़ी और श्रमदल का बहुमत केवल सात सदस्यों का रह गया। अक्टूबर, १९५१ के निर्वाचन में उनके दल की विजय हुई और वह पुन: प्रधान मंत्री नियुक्त हुए। वह विश्वशांति के लिये एकाग्रचित्त होकर प्रयत्नशील रहे उन्होंने अंग्रेजी भाषाभाषियों का एक वृहत् इतिहास अपने विशिष्ट दृष्टिकोण से लिखा है। वृद्धावस्था और अस्वस्थ्य के कारण उन्होंने ५ अप्रैल १९५५ को प्रधान मंत्री के पद से त्यागपत्र दे दिया और इस प्रकार राजनीति से अवकाश ग्रहण किया।


title: शकरकन्द

text: शकरकंद (sweet potato ; वैज्ञानिक नाम : Ipomoea batatas - ईपोमोएआ बातातास्) कॉन्वॉल्वुलेसी (Convolvulaceae - कोन्वोल्वूलाकेऐ) कुल का एकवर्षी पौधा है, पर यह अनुकूल परिस्थिति में बहुवर्षी सा व्यवहार कर सकता है। यह एक सपुष्पक पौधा है। इसके रूपान्तरित जड़ की उत्पत्ति तने के पर्वसन्धियों से होती है जो जमीन के अन्दर प्रवेश कर फूल जाती है और उन फूले हुए जड़ों में काफी मात्रा में कार्बोहाइड्रेट इकट्ठा हो जाता है| जड़ का रंग लाल अथवा भूरा होता है एवं यह अपने अन्दर भोजन संग्रह करती है।


title: शकरकन्द

text: यह उष्ण अमरीका का देशज है। अमरीका से फिलिपीन होते हुए, यह चीन, जापान, मलेशिया और भारत आया, जहाँ व्यापक रूप से तथा सभी अन्य उष्ण प्रदेशों में इसको खेती होती है। यह ऊर्जा उत्पादक आहार है। इसमें अनेक विटामिन रहते हैं विटामिन "ए' और "सी' की मात्रा सर्वाधिक है। इसमें आलू की अपेक्षा अधिक स्टार्च रहता है। यह उबालकर, या आग में पकाकर, खाया जाता है। कच्चा भी खाया जा सकता है। सूखे में यह खाद्यान्न का स्थान ले सकता है। इससे स्टार्च और ऐल्कोहॉल भी तैयार होता है। बिहार और उत्तर प्रदेश में विशेष रूप से इसकी खेती होती है। फलाहारियों का यह बहुमूल्य आहार है। इसका पौधा गरमी सहन कर सकता है, पर तुषार से शीघ्र मर जाता है।


title: शकरकन्द

text: शकरकंद सुचूर्ण तथा अच्छी जोती हुई भूमि में अच्छा उपजता है। इसके लिए मिट्टी बलुई से बलुई दुमट तथा कम पोषक तत्व वाली अच्छी होती है। भारी और बहुत समृद्ध मिट्टी में इसकी उपज कम और जड़ें निम्नगुणीय होती हैं। शकरकंद की उपज के लिए भूमि की अम्लता विशेष बाधक नहीं है। यह पीएच ५.० से ६.८ तक में पनप सकता है। इसकी उपज के लिए प्रति एकड़ लगभग ५० पाउंड नाइट्रोजन की आवश्यकता होती है। फ़ॉस्फ़ेट और पौटैश उर्वरक लाभप्रद होते हैं। पौधा बेल के रूप में उगता है। पौधा में कदाचित ही फूल और बीज लगते हैं।


title: शकरकन्द

text: शकरकन्द का रोपण आषाढ़-सावन महीने में कलम द्वारा होता है। कलमें पिछले मौसम में बोई गई फसलों से प्राप्त की जाती हैं। ये लगभग १ फुट से १ फुट लंबी होती हैं। इनको २ से ३ फुट की दूरी पर मेड़ों पर रोपना चाहिए। हलकी बौछार के बाद रोपण करना अच्छा होता है। रोपण की साधारणतया तीन रीति प्रचलित हैं :


title: शकरकन्द

text: १. लगभग एक फुट लंबी कलमें, मेड़ों पर एक से डेढ़ फुट की दूरी पर, ५ से ६ इंच गहरी तथा ६०° का कोण बनाते हुए, दी जाती हैं।


title: शकरकन्द

text: २. कलमें मेड़ों के ऊपर एक कतार में लिटा दी जाती हैं। फिर दोनों सिरों पर लगभग ४ इंच खुला छोड़कर, बाकी हिस्सा मिट्टी से ढँक दिया जाता है।


title: शकरकन्द

text: ३. कलमें उपर्युक्त रीति से ही रोपित की जाती हैं, किंतु वे मेड़ पर न होकर उसकी दोनों ढाल पर होती हैं। यह रीति अन्य दो रीतियों से अधिक उपज देती है।


title: शकरकन्द

text: बरसात में बेल को सींचा नहीं जाता, पर बरसात के बाद हल्की भूमि को तीन या चार बार सींचा जाता है। जब तक भूमि बेलों से पूरी ढँक नहीं जाती, तब तक हलकी जुताई या अन्य रीतियों से खेत को खरपतवार से साफ रखना चाहिए। साधारणतया दो बार मिट्टी चढ़ाई जाती है। बेलों की छँटाई निश्चित रूप से हानिकारक है। चार से पाँच मास में फसल तैयार हो जाती है, फिर भी कंद को बड़े हो जाने पर खोदा जाता है। परिपक्व हो जाने पर ही उपज अधिक होती है और शकरकंद अच्छे गुण का होता है। शकरकंद के परिपक्व हो जाने पर, उसका ऊपरी भाग हवा में जल्द सूख जाता है।


title: शकरकन्द

text: शकरकंद की तीन जातियाँ, पीली, श्वेत और लाल, ही साधारणतया उगाई जाती हैं। पीली जाति के गूदे में पानी का अंश कम रहता है और विटामिन "ए' की मात्रा अधिक रहती है। श्वेत जातियों में जल की मात्रा अधिक रहती है। लाल जातियाँ साधारणतया खुरखुरी होती है, पर भूमि के दृष्टिकोण से अन्य जातियों से अधिक शक्तिशाली या सहनशील होती हैं। कुछ नई लाल जातियाँ भी अनुसंधान द्वारा विकसित की गई हैं। एक अमरीकी जाति इंडियन ऐग्रिकल्चरल रिसर्च इंस्टिट्यूट, नई दिल्ली, से प्राप्त हो सकती है। औसत उपज १२०-१५० मन प्रति एकड़ है।


title: राष्ट्रीय उपभोक्ता दिवस (भारत)

text: भारत में २४ दिसम्बर राष्ट्रीय उपभोक्ता दिवस के रूप में मनाया जाता है। सन् १९८६ में इसी दिन उपभोक्ता संरक्षण अधिनियम विधेयक पारित हुआ था। इसके बाद इसअधिनियम में १९९१ तथा १९९३ में संशोधन किये गए। उपभोक्‍ता संरक्षण अधिनियम को अधिकाधिक कार्यरत और प्रयोजनपूर्ण बनाने के लिए दिसम्‍बर २००२ में एक व्‍यापक संशोधन लाया गया और १५ मार्च २००३ से लागू किया गया। परिणामस्‍वरूप उपभोक्‍ता संरक्षण नियम, १९८७ में भी संशोधन किया गया और ५ मार्च २००४ को अधिसूचित किया गया था। भारत सरकार ने २४ दिसम्बर को राष्‍ट्रीय उपभोक्‍ता दिवस घोषित किया है, क्योंकि भारत के राष्‍ट्रपति ने उसी दिन ऐतिहासिक उपभोक्‍ता संरक्षण अधिनियम, १९८६ के अधिनियम को स्वीकारा था। इसके अतिरिक्‍त १५ मार्च को प्रत्‍येक वर्ष विश्‍व उपभोक्‍ता अधिकार दिवस के रूप में मनाया जाता हैं। यह दिन भारतीय ग्राहक आन्दोलन के इतिहास में सुनहरे अक्षरो में लिखा गया है। भारत में यह दिवस पहली बार वर्ष २००० में मनाया गया। और आगे भी प्रत्येक वर्ष मनाया जाता है।


title: राष्ट्रीय उपभोक्ता दिवस (भारत)

text: ग्राहक संरक्षण कानून से संबंधित महत्वपूर्ण तथ्य यह है की किसी भी शासकीय पक्ष में इस विधेयक को तैयार नहीं किया। अखिल भारतीय ग्राहक पंचायत ने प्रथमत: इस विधेयक का मसौदा तैयार किया। १९७९ में ग्राहक पंचायत के अर्न्तगत एक कानून समिति का गठन हुआ। ग्राहक संरक्षण कानून समिति के अध्यक्ष गोविन्ददास और सचिव सुरेश बहिराट थे। शंकरराव पाध्ये एड. गोविंदराव आठवले, सौ. स्वाति शहाणे इस समिति के सदस्य थे।


title: राष्ट्रीय उपभोक्ता दिवस (भारत)

text: पूर्व में ग्राहक पंचायत द्वारा किये गए प्रयास ग्राहक पंचायत की स्थापना १९४७ में हुई। उसी समय से एक बात ध्यान में आने लगी की प्रत्येक क्षेत्र में ग्राहक को ठगा जा रहा है। उसका नुकसान हो रहा है फिर भी उसके पास न्याय मांगने के लिए कोई कानून नहीं था। ग्राहक सहने करने के अलावा कुछ नही कर पा रहा था। सामान्य आर्थिक परिस्थितियों में ग्राहक व्यापारी के अधिक आर्थिक प्रभाव से शोषित होता रहा था। उसकी आवाज़ शासन तक नहीं पहुँचती थी। ग्राहक ने अन्याय के विरुद्ध प्रतिकार किया तो विक्रेता ग्राहक पर लूट मार का आरोप लगाने लगते थे। इस परिस्थिति से उबरने के लिए ग्राहक पंचायत ने ग्राहक संरक्षण के लिए स्वतंत्र कानून की आवश्यकता प्रतिपादित की। १९७७ में लोणावाला में ग्राहक पंचायत के कार्यकर्ताओं ने बैठक में एक प्रस्ताव पारित करके ऐसे कानून की मांग की। १९७८ में ग्राहक पंचायत ने एक मांग पत्र प्रकाशित किया। ग्राहक संरक्षण कानून, ग्राहक मंत्रालय और ग्राहक न्यालय में ये मांगे रखी। पंचायत ने स्वयं इस पर कानून का प्रारूप तैयार करके १९८० में कानून का मसौदा तैयार करना प्रारंभ किया। दिनांक ९ अप्रैल १९८० को कानून समिति की पहली बैठक में कानून का प्रारूप समिति के सामने रखा गया। समिति की चर्चा के बाद व्यवस्थित मौसोदा अनेक कानून विशेषज्ञों के पास भेजा गया। राज्य सरकार के पदस्थ सचिव एवं उच्च न्यालय के पदस्थ न्यायधीश से चर्चा की। देश के अनेक कानून विशेषज्ञों ने अपनी प्रतिक्रिया प्रेषित कर समिति को अमूल्य योगदान दिया। १९८० में महाराष्ट्र राज्य विधान परिषद् के सदस्य बाबुराव वैद्य ने विधेयक रखने का उत्तरदायित्व स्वीकारा। तब जाकर वर्तमान ग्राहक कानून अस्तित्त्व में आया था।


title: आचार्य मम्मट

text: आचार्य मम्मट संस्कृत काव्यशास्त्र के सर्वश्रेष्ठ विद्वानों में से एक समझे जाते हैं। वे अपने शास्त्रग्रंथ काव्यप्रकाश के कारण प्रसिद्ध हुए। कश्मीरी पंडितों की परंपरागत प्रसिद्धि के अनुसार वे नैषधीय चरित के रचयिता श्रीहर्ष के मामा थे। उन दिनों कश्मीर विद्या और साहित्य के केंद्र था तथा सभी प्रमुख आचार्यों की शिक्षा एवं विकास इसी स्थान पर हुआ। वे कश्मीरी थे, ऐसा उनके नाम से भी पता चलता है लेकिन इसके अतिरिक्त उनके विषय में बहुत कम जानकारी मिलती है। वे भोजराज के उत्तरवर्ती माने जाते है, इस हिसाब से उनका काल दसवीं शती का लगभग उत्तरार्ध है। ऐसा विवरण भी मिलता है कि उनकी शिक्षा-दीक्षा वाराणसी में हुई।


title: आचार्य मम्मट

text: आचार्य मम्मट कश्मीर के एक पंडित परिवार में पैदा हुए थे। वे जैयट के पुत्र थे जिन्होंने ब्राह्मण काशीका के साथ व्याकरण ग्रंथ का संयुक्त लेखन किया था। और कैयट के भाई थे.


title: आचार्य मम्मट

text: उव्वट वेदों पर भाष्य करने वाले पंडित थे , बाद में उनके इस काम को इनके द्वारा अधिग्रहित किया गया ,सयाण और माधव ने इसे आगे बढ़ाया था। आचार्य मम्मट ने अध्ययन के उद्देश्य के लिए बनारस की यात्रा की। आचार्य मम्मट के समय कश्मीर में साहित्य का अत्यधिक प्रचार प्रसार होने लगा था। जिससे बौद्ध साहित्य प्रेरित हुआ और फिर भारत के बाहर


title: आचार्य मम्मट

text: हिमालय में बौद्ध साहित्य के वर्तमान घर तिब्बत में इसका उत्थान हुआ और वो शीर्ष पर पंहुचा। इनके बाद ऐसा प्रतीत होता है कि भारत में साहित्य कश्मीर से मिथिला तक और फिर बंगाल तक फैला वर्त्तमान में यह दक्षिण भारत में सिमट गया है।


title: आचार्य मम्मट

text: आचार्य मम्मट संस्कृत काव्यशास्त्र के सर्वश्रेष्ठ विद्वानों में से एक समझे जाते हैं। वे अपने शास्त्रग्रंथ काव्यप्रकाश के कारण प्रसिद्ध हुए। कश्मीरी पंडितों की परंपरागत प्रसिद्धि के अनुसार वे नैषधीय चरित के रचयिता श्रीहर्ष के मामा थे। उन दिनों कश्मीर विद्या और साहित्य के केंद्र था तथा सभी प्रमुख आचार्यों की शिक्षा एवं विकास इसी स्थान पर हुआ। वे कश्मीरी थे, ऐसा उनके नाम से भी पता चलता है लेकिन इसके अतिरिक्त उनके विषय में बहुत कम जानकारी मिलती है। वे भोजराज के उत्तरवर्ती माने जाते है, इस हिसाब से उनका काल दसवीं शती का लगभग उत्तरार्ध है। ऐसा विवरण भी मिलता है कि उनकी शिक्षा-दीक्षा वाराणसी में हुई। .


title: वाग्भट

text: आयुर्वेद के प्रसिद्ध ग्रंथ अष्टांगसंग्रह तथा अष्टांगहृदय के रचयिता। प्राचीन संहित्यकारों में यही व्यक्ति है, जिसने अपना परिचय स्पष्ट रूप में दिया है। अष्टांगसंग्रह के अनुसार इनका जन्म सिंधु देश में हुआ। इनके पितामह का नाम भी वाग्भट था। ये अवलोकितेश्वर गुरु के शिष्य थे। इनके पिता का नाम सिद्धगुप्त था। यह सनातन धर्म में विश्वास करते थे। इत्सिंग ने लिखा है कि उससे एक सौ वर्ष पूर्व एक व्यक्ति ने ऐसी संहिता बनाई जिसें आयुर्वेद के आठो अंगों का समावेश हो गया है। अष्टांगहृदय का तिब्बती भाषा में अनुवाद हुआ था। आज भी अष्टांगहृदय ही ऐसा ग्रंथ है जिसका जर्मन भाषा में अनुवाद हुआ है।


title: वाग्भट

text: गुप्तकाल में पितामह का नाम रखने की प्रवृत्ति मिलती है : चंद्रगुप्त का पुत्र समुद्रगुप्त, समुद्रगुप्त का पुत्र चंद्रगुप्त (द्वितीय) हुआ।


title: वाग्भट

text: ह्वेन्साँग का समय 675 और 685 शती ईसवी के आसपास है। वाग्भट इससे पूर्व हुए हैं। वाग्भट की भाषा में कालिदास जैसा लालित्य मिलता है। छंदों की विशेषता देखने योग्य है (संस्कृत साहित्य में आयुर्वेद, भाग 3.)। वाग्भट का समय पाँचवीं शती के लगभग है। ये ऋषि थे, यह बात ग्रंथों से स्पष्ट है (अष्टांगसग्रंह की भूमिका, अत्रिदेव लिखित)। वाग्भट नाम से व्याकरण शास्त्र के एक विद्वान् भी प्रसिद्ध हैं। वराहमिहिर ने भी बृहत्संहिता में (अध्याय 76) माक्षिक औषधियों का एक पाठ दिया है। यह पाठ अष्टांगसंग्रह के पाठ से लिया जान पड़ता है (उत्तर. अ. 49)। रसशास्त्र के प्रसिद्ध ग्रंथ रसरत्नसमुच्चय का कर्ता भी वाग्भट कहा जाता है। इसके पिता का नाम सिंहगुप्त था। पिता और पुत्र के नामों में समानता देखकर, कई विद्वान् अष्टांगसंग्रह और रसरत्नसमुच्चय के कर्ता को एक ही मानते हैं परंतु वास्तव में ये दोनों भिन्न व्यक्ति हैं (रसशास्त्र, पृष्ठ 110)। वाग्भट के बनाए आयुर्वेद के ग्रंथ अष्टांगसंग्रह और अष्टांगहृदय हैं। अष्टांगहृदय की जितनी टीकाएँ हुई हैं उतनी अन्य किसी ग्रंथ की नहीं। इनन दोनों ग्रंथों का पठन पाठन अत्यधिक है।


title: वाग्भट

text: वाग्भटालंकार के रचयिता जैन संप्रदाय के विद्वान्। प्राकृत भाषा में इनका नाम "वाहट" था और ये "सोम" के पुत्र थे। इनके ग्रंथ के टीकाकार सिंहगणि के कथानुसार ये कवींद्र, महाकवि और राजमंत्री थे। ग्रंथ में उदाहृत पद्य ग्रंथकार द्वारा प्रणीत हैं जिसमें कर्ण के पुत्र जयसिंह का वर्णन किया गया है। वाग्भट का काल प्राप्त प्रमाणों के अधार पर 1121 से 1156 तक निश्चित है।


title: वाग्भट

text: वाग्भटालंकार में कुल पाँच परिच्छेद हैं। प्रथम चार परिच्छेदों में काव्यलक्षण, काव्यहेतु, कविसमय, शिक्षा, काव्योपयोगी संस्कृत आदि चार भाषाएँ, काव्य के भेद, दोष, गुण, शब्दालंकार, अर्थालंकार और वैदर्भी आदि रीतियों का सरल विवेचन है। पाँचवें परिच्छेद में नव रस, नायक एवं नायिका भेद आदि का निरूपण है। इन्होंने चार शब्दालंकार और 35 अर्थालंकारों को मान्यता दी है। वाग्भटालंकार सिंहगणि की टीका के साथ काव्यमाला सीरीज से मुद्रित एवं प्रकाशित है।


title: वाग्भट

text: काव्यानुशासन नामक ग्रंथ के रचयिता। इनका समय लगभग 14वीं सदी ई. हैं। इनके पिता का नाम नेमिकुमार और माता का नाम महादेवी था। यह ग्रंथ सूत्रों में प्रणीत है जिसपर ग्रंथकार ने ही "अलंकार तिलक" नाम की टीका भी की है। टीका में उदाहरण दिए गए हैं और सूत्रों की विस्तृत व्याख्या की गई है।


title: वाग्भट

text: काव्यानुशासन पाँच अध्यायों में विभक्त है। इसमें काव्यप्रयोजन, कविसमय, काव्यलक्षण, दोष, गुण, रीति, अर्थालंकार, शब्दालंकार, रस, विभावादि का विवेचन और नायक-नायिका-भेद आदि पर क्रमबद्ध प्रकाश डाला गया है। ग्रंथकार ने अलंकारों के प्रकरण में भट्टि, भामह, दंडी और रुद्रट आदि द्वारा आविष्कृत कुछ ऐसे अलंकारों को भी स्थान दिया है जिनके ऊपर ग्रंथाकार के पूर्ववर्ती और अलंकारों के आविष्कारकों के परवर्ती मम्मट आदि विद्वानों ने कुछ भी विचार नहीं किया है। ग्रंथकार ने "अन्य" और "अपर" नाम के दो नवीन अलंकारों को भी मान्यता दी है। इस ग्रंथ का उपजीव्य काव्यप्रकाश, काव्यमीमांसा आदि ग्रंथ हैं। इन्होंने 64 अर्थालंकार और 6 शब्दालंकार माने हैं। ग्रंथ के प्रारंभ में ग्रंथकार ने स्वयं अपना परिचय दिया है और "वाग्भटालंकार" के प्रणेता का नामोल्लेख "इतिवामनवाग्भटादिप्रणीत दश काव्यगुणा:" कहकर किया है। अत: यह "वाग्भटालंकार" के प्रणेता वाग्भट से भिन्न और परवर्ती हैं।


title: वाग्भट

text: नेमिनिर्वाण नामक महाकाव्य के रचयिता। ये हेमचन्द्र के समकालीन विद्वान् हैं। इनका समय ई. 1140 के लगभग है। नेमिनिर्वाण महाकाव्य में कुल 15 सर्ग हैं। जैसा नाम से ही प्रकट है, इस महाकाव्य में जैन तीर्थंकर श्री नेमिनाथ के चरित्र का वर्णन किया गया है। इनकी कविता प्रसाद और माधुर्य गुणों से युक्त एवं सरस है।


title: बलात्कार जांच

text: बलात्कार जांच एक प्रक्रिया है जानकारी जमा करने की संदिग्ध बलात्कार, समेत फॉरेंसिक पहचान करना और बलात्कार के प्रकार का विश्लेषण करना।


title: बलात्कार जांच

text: जादा तर बलात्कार वो लोग करते हैं जो शिकार के जन पहचान के होते हैं एसा एक सर्वे से पता लगाया गया है। इसी करन अपराधी जल्द ही पकड़ा जाता है।


title: बांसवाड़ा

text: बांसवाड़ा भारतीय राज्य राजस्थान के दक्षिणी भाग में स्थित एक शहर है। यह गुजरात और मध्य प्रदेश दोनों राज्यों की सीमा के निकट है। बांसवाड़ा की स्‍थापना राजा बांसिया भील ने की थी जिसे वाहिया भील के नाम से भी जाना जाता है। बांसवाडा के राजा बां‍सिया के नाम पर ही इसका नाम बांसवाड़ा पड़ा। इसे "सौ द्वीपों का नगर" भी कहते हैं क्योंकि यहाँ से होकर बहने वाली माही नदी में अनेकानेक से द्वीप हैं। बांसवाड़ा के आसपास का क्षेत्र अन्य क्षेत्रों की तुलना में समतल और उपजाऊ है, माही बांसवाड़ा की प्रमुख नदी है। मक्का, गेहूँ और चना बांसवाड़ा की प्रमुख फ़सलें हैं। बांसवाड़ा में लोह-अयस्क, सीसा, जस्ता, चांदी और मैंगनीज पाया जाता है। इस क्षेत्र का गठन 1530 में बांसवाड़ा रजवाड़े के रूप में किया गया था और बांसवाड़ा शहर इसकी राजधानी था। 1948 में राजस्थान राज्य में विलय होने से पहले यह मूल डूंगरपुर राज्य का एक भाग था।


title: बांसवाड़ा

text: ऐतिहासिक तौर पर वागड़ राज्य की स्थापना के कई तथ्य पाए जाते हैं। एक मान्यता के अनुसार बंसिया भील ने बांसवाड़ा की नीव रखी थी जबकि एक दूसरा मत यह है कि गुहिलोतों ने वागड़ राज्य की स्थापना की थी। इन तथ्यों के बावजूद ज्यादातर यही माना जाता है कि इस राज्य के वास्तिवक संस्थापक सामन्तसिंह थे। उन्होंने 1179 ईस्वी के लगभग वागड़ प्रदेश को अधिकृत किया। सामन्तसिंह के पुत्र सिंहडदेव के पौत्र वीरसिंह देव (विक्रम सम्वत 1343—1349) तक वागड़ के गुहिलवंशीय राजाओं की राजधानी बड़ौदा—डूंगरपुर थी। जब वीरसिंह के पोते डूंगरसिंह ने डूंगरपुर शहर बसाकर इसे अपनी राजधानी बनाया तब से वागड़ के राज्य का नाम उसकी नई राजधानी के नाम से डूंगरपुर प्रसिद्ध हुआ।


title: बांसवाड़ा

text: बांसवाड़ा के पूर्व में प्रतिवेशी पहाड़ियों द्वारा बने एक गर्त में बाई तालाब नाम से ज्ञात एक कृत्रिम तालाब है जो महारावल जगमाल की रानी द्वारा निर्मित बताया जाता है। लगभग 1 किलोमीटर दूर रियासत के शासकों की छतरियां हैं। कस्बे में कुछ हिन्दू व जैन मन्दिर व एक पुरानी मस्जिद भी है। अब्दुल्ला पीर दरगाह निकटस्थ ग्राम भवानपुरा में स्थित है। इस स्थान पर प्रतिवर्ष बोहरा जाति के लोग बड़ी संख्या में एकत्रित होते हैं। माही परियोजना बांध की नहरों में पानी वितरण के लिए शहर के पास निर्मित कागदी पिक-अप-वियर है जो सैलानियों के लिए आकर्षण का मुख्य केन्द्र है।


title: कोंकणी भाषा

text: कोंकणी गोवा, महाराष्ट्र के दक्षिणी भाग, कर्नाटक के उत्तरी भाग, केरल के कुछ क्षेत्रों में बोली जाती है। भाषायी तौर पर यह 'आर्य' भाषा परिवार से संबंधित है और मराठी से इसका काफी निकट का संबंध है। राजनैतिक तौर पर इस भाषा को अपनी पहचान के लिये मराठी भाषा से काफी संघर्ष करना पड़ा है। अब भारतीय संविधान के तहत कोंकणी को आठवीं अनुसूची में स्थान प्राप्त है।


title: कोंकणी भाषा

text: १९८७ में गोवा में कोंकणी को मराठी के बराबर राजभाषा का दर्जा दिया गया किन्तु लिपि पर असहमति के कारण आजतक इस पर अमल नहीं किया जा सका।


title: कोंकणी भाषा

text: कोंकणी अनेक लिपियों में लिखी जाती रही है; जैसे - देवनागरी, कन्नड, मलयालम और रोमन। गोवा को राज्य का दर्जा मिलने के बाद दवनागरी लिपि में कोंकणी को वहाँ की राजभाषा घोषित किया गया है।


title: कोंकणी भाषा

text: भारत के पश्चिमी तट स्थित कोंकण प्रदेश में प्रचलित बोलियों को सामान्यत: कोंकणी कहते है। ऐतिहासिक और सांस्कृतिक संबंधों के परिणामस्वरूव इस प्रदेश में बोली जानेवाली भाषा के तीन रूप हैं-


title: कोंकणी भाषा

text: गोवावाला प्रदेश अनेक शती तक पुर्तगाल के अधीन था। वहाँ पुर्तगालियों ने जोर जबर्दस्ती के बल पर लोगें से धर्मपरिवर्तन कराया और उनके मूल सांस्कृतिक रूप को छिन्न-भिन्न करने का प्रयास किया। इन सब के बावजूद लोगों ने अपनी मातृभाषा का परित्याग नहीं किया। उल्टे अपने धर्मोपदेश के निमित्त ईसाई पादरियों ने वहाँ की बोली में अपने गंथ रचे। धर्मांतरित हुए नए ईसाई प्राय: अशिक्षित लोग थे। उन्हें ईसाई धर्म का तत्व समझाने के लिये पुर्तगाली पादरियों ने कोंकणी का आश्रय लिया।


title: कोंकणी भाषा

text: प्राचीन काल में गोवा से साष्टी तक के भूभाग में जो बोली बोली जाती थी उसे ही लोग विशुद्ध कोंकणी मानते थे और उसे गोमांतकी नाम से पुकारते थे तथापि सोलहवीं शती तक उसके लिये कोई विशिष्ट नाम रूढ़ नहीं था। पुर्तगालियों को जैसा समझ में आया, वैसा ही नाम उसे दिया और पुकारा। 1553 ई. के जेसुइट पादरियों के आलेखों में उसे कानारी नाम दिया गया है। 17वीं शती में पादरी स्टीफेंस ने दौत्रीन क्रिश्तां नामक पुस्तक लिखी। उसमें उनका कहना था कि उसे उन्होंने कानारी में लिखा है और गोमांतकी बोली का जो व्याकरण उन्होंने तैयार किया उसे उन्होंने ‘कानारी भाषा का व्याकरण’ नाम दिया। इस कानारी शब्द का संबंध कन्नड़ से तनिक भी नहीं है। वरन् समझा जाता है कि समुद्र के किनारे की भाषा होने के कारण ही उसे कानारी कहा गया।


title: कोंकणी भाषा

text: टॉम पीरिश नामक यात्री ने अपनी पुस्तक ‘सूम ऑरिएंताल’ में, जो 1515 ई. में लिखी गई थी, गोवा की बोली का नाम कोंकोनी दिया है। 1658 में जेसुइट पादरी मिगलेद आल्मैद ने भी गोमंतकी के लिये 'कोंकणी' शब्द का प्रयोग किया है। अब यह शब्द प्राय: पूरे कोंकण प्रदेश की भाषा के लिये प्रयुक्त होता है। कुछ लोग इसे मराठी की उपभाषा मानते हैं तो कुछ कन्नड़ की। कुछ अन्य भाषावैज्ञानिक इसे आर्यवंश से उद्भूत स्वतंत्र समृद्ध भाषा बताते है।


title: कोंकणी भाषा

text: सत्रहवीं शती से पूर्व इस भाषा का कोई लिखित साहित्य उपलब्ध नहीं है। इस भाषा के साहित्यिक प्रयोग का श्रेय ईसाई मिशनरियों को है। पादरी स्टिफेस की पुस्तक दौत्रीन क्रिश्तां इस भाषा की प्रथम पुस्तक है जो 1622 ई. में लिखी गई थी। उसके बाद 1640 ई. में उन्होंने पुर्तगाली भाषा में इसका व्याकरण 'आर्ति द लिंग्व कानारी’ नाम से लिखा। इससे पूर्व 1563 ई. के आसपास किसी स्थानीय धर्मांतरित निवासी द्वारा इस भाषा का कोश तैयार हुआ और ईसाई धर्म के अनेक ग्रंथ लिखे गए। पुर्तगाली शासन के परिणामस्वरूप साहित्य निर्माण की गति अत्यंत मंद रही किंतु अब इस भाषा ने एक समृद्ध साहित्य की भाषा का रूप धारण कर लिया है। लोककथा, लोकगीत, लोकनाट्य तो संगृहित हुए ही हैं, आधुनिक नाटक (सामाजिक, ऐतिहासिक, पौराणिक) और एकांकी की रचना भी हुई है। अन्य विधाओं में भी रचनाएँ की जाने लगी है।


title: ऑस्टियोपोरोसिस

text: अस्थिसुषिरता या ऑस्टियोपोरोसिस (osteoporosis) हड्डी का एक रोग है जिससे फ़्रैक्चर का ख़तरा बढ़ जाता है। ऑस्टियोपोरोसिस में अस्थि खनिज घनत्व (BMD) कम हो जाता है, अस्थि सूक्ष्म-संरचना विघटित होती है और अस्थि में असंग्रहित प्रोटीन की राशि और विविधता परिवर्तित होती है। विश्व स्वास्थ्य संगठन (WHO) ने महिलाओं में ऑस्टियोपोरोसिस को DXA के मापन अनुसार अधिकतम अस्थि पिंड (औसत 20 वर्षीय स्वस्थ महिला) से नीचे अस्थि खनिज घनत्व 2.5 मानक विचलन के रूप में परिभाषित किया है; शब्द "ऑस्टियोपोरोसिस की स्थापना" में नाज़ुक फ़्रैक्चर की उपस्थिति भी शामिल है। ऑस्टियोपोरोसिस, महिलाओं में रजोनिवृत्ति के बाद सर्वाधिक सामान्य है, जब उसे रजोनिवृत्तोत्तर ऑस्टियोपोरोसिस कहते हैं, पर यह पुरुषों में भी विकसित हो सकता है और यह किसी में भी विशिष्ट हार्मोन संबंधी विकार तथा अन्य दीर्घकालिक बीमारियों के कारण या औषधियों, विशेष रूप से ग्लूकोकार्टिकॉइड के परिणामस्वरूप हो सकता है, जब इस बीमारी को स्टेरॉयड या ग्लूकोकार्टिकॉइड-प्रेरित ऑस्टियोपोरोसिस (SIOP या GIOP) कहा जाता है। उसके प्रभाव को देखते हुए नाज़ुक फ़्रैक्चर का ख़तरा रहता है, हड्डियों की कमज़ोरी उल्लेखनीय तौर पर जीवन प्रत्याशा और जीवन की गुणवत्ता को प्रभावित कर सकती है।


title: ऑस्टियोपोरोसिस

text: ऑस्टियोपोरोसिस को जीवन-शैली में परिवर्तन और कभी-कभी दवाइयों से रोका जा सकता है; हड्डियों की कमज़ोरी वाले लोगों के उपचार में दोनों शामिल हो सकती हैं। जीवन-शैली बदलने में व्यायाम और गिरने से रोकना शामिल हैं; दवाइयों में कैल्शियम, विटामिन डी, बिसफ़ॉसफ़ोनेट और कई अन्य शामिल हैं। गिरने से रोकथाम की सलाह में चहलक़दमी वाली मांसपेशियों को तानने के लिए व्यायाम, ऊतक-संवेदी-सुधार अभ्यास; संतुलन चिकित्सा शामिल की जा सकती हैं। व्यायाम, अपने उपचयी प्रभाव के साथ, ऑस्टियोपोरोसिस को उसी समय बंद या उलट सकता है।


title: ऑस्टियोपोरोसिस

text: ऑस्टियोपोरोसिस के सभी मामलों में अंतर्निहित प्रणाली अस्थि अवशोषण और अस्थि-निर्माण के बीच असंतुलन है। सामान्य अस्थि में निरंतर अस्थि का पुनर्प्रतिरूपण मैट्रिक्स मौजूद रहता है; किसी भी समय बिंदु पर सभी अस्थि पिंड का 10% पुनर्प्रतिरूपण से गुज़रता रहता है। जैसा कि 1963 में फ़्रॉस्ट ने पहली बार बताया, यह प्रक्रिया अस्थि बहुकोशिकीय इकाइयों (BMU) में घटित होती है। अस्थिशोषक कोशिकाओं द्वारा (अस्थि मज्जा से प्राप्त) अस्थि का अवशोषण होता है, जिसके बाद नई अस्थि अस्थिकोरक कोशिकाओं द्वारा जमा की जाती है।


title: ऑस्टियोपोरोसिस

text: जिन तीन प्रमुख क्रियाविधियों द्वारा हड्डियों की कमज़ोरी विकसित होती है, वे हैं अपर्याप्त "शीर्ष अस्थि पिंड" (विकास के दौरान कंकाल अपर्याप्त पिंड और शक्ति विकसित करता है), अत्यधिक अस्थि अवशोषण और पुनर्प्रतिरूपण के दौरान नई अस्थि का अपर्याप्त गठन. नाज़ुक अस्थि ऊतक के विकास के मूल में है, इन तीन क्रियाविधियों की पारस्परिक क्रिया. हार्मोन संबंधी कारक अस्थि अवशोषण की दर को विशेषतः निर्धारित करते हैं; एस्ट्रोजेन की कमी (उदा. रजोनिवृत्ति के परिणामस्वरूप) अस्थि अवशोषण को बढ़ाती है और साथ ही, आम तौर पर भार-वहन करने वाली अस्थियों में होने वाले नई अस्थि के निक्षेपण को कम करती है। इस प्रक्रिया को दबाने के लिए अपेक्षित एस्ट्रोजन की मात्रा, आम तौर पर गर्भाशय और स्तन ग्रंथि को उत्तेजित करने के लिए अपेक्षित मात्रा से कम है। अस्थि हेर-फेर के विनियमन में α-रूप का एस्ट्रोजन रिसेप्टर बहुत महत्वपूर्ण लगता है। अस्थि हेर-फेर में, एस्ट्रोजेन के अलावा कैल्शियम चयापचय महत्वपूर्ण भूमिका निभाता है और कैल्शियम और विटामिन D की कमी, अस्थि निक्षेपण अपक्षय की ओर ले जाती है; इसके अतिरिक्त, पैराथाइरॉइड ग्रंथियां कम कैल्शियम स्तर के प्रति प्रतिक्रिया करते हुए पैराथाइरॉइड हार्मोन (पैराथारमोन, PTH) स्रावित करती हैं, जो रक्त में कैल्शियम की पर्याप्त मात्रा सुनिश्चित करने के लिए अस्थि अवशोषण बढ़ाती है। अस्थि निक्षेपण को बढ़ाने वाली, थायरॉयड द्वारा उत्पादित हार्मोन कैल्सीटोनिन की भूमिका कम स्पष्ट है और संभवतः PTH की तरह उतनी महत्वपूर्ण नहीं.


title: ऑस्टियोपोरोसिस

text: अस्थिशोषकों के सक्रियकरण विभिन्न आणविक संकेतों द्वारा नियंत्रित हैं, जिनमें से RANKL (परमाणु कारक κB लाइगैंड के लिए रिसेप्टर उत्प्रेरक) पर सर्वाधिक अध्ययन किया गया है। यह अणु, अस्थिकोरक और अन्य कोशिकाओं (जैसे लसिकाणु) द्वारा निर्मित होता है और RANK (परमाणु कारक κB का रिसेप्टर उत्प्रेरक) को उत्तेजित करता है। ऑस्टियोप्रोटिजरिन (OPG) RANK को जकड़ने का मौक़ा पाने से पहले RANKL को जोड़ता है और इसलिए उसकी अस्थि अवशोषण में वृद्धि की क्षमता को दबा देता है।RANKL, RANK और OPG, ट्यूमर परिगलन कारक और उसके ग्राहियों से निकट से जुड़े हुए हैं। "Wnt" संकेतन मार्ग की भूमिका को स्वीकृति मिली है, पर अच्छी तरह से कम समझा गया है। एइकोसनॉइड और इंटरल्युकिन के स्थानीय उत्पादन को, अस्थि हेर-फेर को नियंत्रित करने में भाग लेने वाला माना जाता है और ऑस्टियोपोरोसिस के विकास के मूल में इन मध्यस्थों का अधिक या कम उत्पादन कारक हो सकता है।


title: ऑस्टियोपोरोसिस

text: बंधकमय अस्थि, लंबी अस्थियों और कशेरुक के छोर पर स्थित स्पंजनुमा अस्थि है। वल्कुटीय अस्थि, हड्डियों का कठोर बाहरी कवच और लंबी हड्डियों का मध्य है। क्योंकि अस्थिकोरक और अस्थिशोषक, हड्डियों की सतह पर निवास करते हैं, बंधकमय अस्थि ज़्यादा सक्रिय है और अस्थि के हेर-फेर और पुनर्प्रतिरूपण के अधीन है। न केवल अस्थि घनत्व कम होता है, बल्कि अस्थि की सूक्ष्म-संरचना बाधित होती है। बंधकमय अस्थि कमज़ोर कंटिकाएं ("सूक्ष्म-दरारें") भंग हो जाती हैं और कमज़ोर हड्डियों से प्रतिस्थापित होती हैं। आम ऑस्टियोपोरोटिक अस्थि-भंग जगहें, यथा कलाई, कूल्हे और रीढ़ की हड्डी में वल्कुटीय अस्थि से बंधकमय अस्थि का अनुपात अपेक्षाकृत उच्च होता है। ये स्थल शक्ति के लिए बंधकमय अस्थि पर आश्रित हैं और इसलिए जब पुनर्प्रतिरूपण असंतुलित हो, तो तीव्र पुनर्प्रतिरूपण से इन जगहों का अपक्षय होता है।


title: ऑस्टियोपोरोसिस

text: ऑस्टियोपोरोसिस का अपना कोई विशेष लक्षण नहीं है; इसका मुख्य परिणाम, अस्थि भंग का वर्धित जोखिम है। ऑस्टियोपोरोटिक फ़्रैक्चर उन स्थितियों में होते हैं, जहां आम तौर पर स्वस्थ लोगों की हड्डी नहीं टूटती है; अतः उन्हें "नाज़ुक अस्थि-भंग" माना जाता हैं। विशिष्ट नाज़ुक अस्थि-भंग कशेरुकी स्तंभ, पसली, कूल्हे और कलाई में होते हैं।


title: ऑस्टियोपोरोसिस

text: मेरूदंड अवसाद ("संपीड़न फ़्रैक्चर") के लक्षण हैं, अचानक पीठ दर्द, अक्सर तंत्रिका मूल दर्द (तंत्रिका संपीड़न के कारण रह-रह कर उठने वाली तीव्र पीड़ा) के साथ और विरल ही मेरूदंड संपीड़न या पुच्छीय अश्वग्रंथि सिंड्रोम के साथ. एकाधिक कशेरुकी अस्थि-भंग से भंगिमा में झुकाव, ऊंचाई में कमी, गतिशीलता में परिणामी कमी के कारण दीर्घकालिक दर्द होता है।


title: ऑस्टियोपोरोसिस

text: लंबी हड्डियों के अस्थि-भंग गतिशीलता पर तीव्र क्षति पहुंचाते हैं और शल्य-चिकित्सा की आवश्यकता हो सकती है। विशेषतः कूल्हे के फ़्रैक्चर के लिए आम तौर पर तुरंत शल्य-चिकित्सा की ज़रूरत है, क्योंकि कूल्हे के अस्थि-भंग के साथ गहरी नस घनास्रता और फुप्फुसीय वाहिकारोध और वर्धित मौत जैसे कई गंभीर जोखिम जुड़े हुए हैं।


title: ऑस्टियोपोरोसिस

text: बढ़ती उम्र से जुड़े गिरने के जोखिम में कलाई, रीढ़ और कूल्हे की हड्डी टूट सकती है। गिरने का ख़तरा, क्रमशः, किसी भी कारण से दुर्बल नज़रें (जैसे मोतियाबिंद, , संतुलन विकार, गतिशीलता विकार (उदा. पार्किंसंस रोग), मनोभ्रंश, और सार्कोपीनिया (आयु-संबंधी कंकाल की मांसपेशी को नुक्सान) से बढ़ जाता है। निपात (चेतन या अचेतन अवस्था में भंगिमा तान का क्षणिक नुक्सान) उल्लेखनीय तौर पर गिरने के जोखिम की ओर ले जाता है; बेहोशी के कारण कई गुणा हैं, पर इनमें हृद्-संबंधी अतालता (अनियमित दिल की धड़कन), तंत्रिका-हृद संबंधी बेहोशी, ऑर्थोस्टेटिक अल्प रक्त-चाप (खड़े होने पर रक्त-दाब में असामान्य कमी) और दौरा शामिल हो सकते हैं। आवासीय परिवेश में बाधाओं और ढीली कालीनों को हटाया जाने से गिरना काफी कम हो सकता है। जो पहले भी गिर चुके हों और जिनकी चाल या संतुलन अव्यवस्थित हो, उन्हें सबसे ज्यादा गिरने का ख़तरा है।


title: ऑस्टियोपोरोसिस

text: ऑस्टियोपोरोटिक फ़्रैक्चर के लिए जोखिम कारकों को ग़ैर-परिवर्तनीय और (संभाव्य) परिवर्तनीय के बीच विभाजित किया जा सकता है। इसके अतिरिक्त, ऐसे विशिष्ट रोग तथा विकार मौजूद हैं, जिनमें ऑस्टियोपोरोसिस एक स्वीकृत समस्या है। दवा का प्रयोग सैद्धांतिक रूप से परिवर्तनीय है, हालांकि कई मामलों में ऑस्टियोपोरोसिस के जोखिम को बढ़ाने वाली दवाओं का उपयोग अपरिहार्य है।


title: ऑस्टियोपोरोसिस

text: ऑस्टियोपोरोसिस के लिए सबसे महत्वपूर्ण जोखिम कारक है उन्नत उम्र (पुरुष और महिला दोनों में) और महिला लिंग; रजोनिवृत्ति के बाद एस्ट्रोजन की कमी अस्थि खनिज घनत्व की तेजी से कमी के साथ सह-संबद्ध है, जबकि पुरुषों में टेस्टोस्टेरोन के स्तर में कमी का तुलनात्मक (पर कम स्पष्ट) प्रभाव पड़ता है। हालांकि ऑस्टियोपोरोसिस सभी जातीय समूहों के लोगों में पाया जाता है, यूरोपीय या एशियाई मूल के लोग ऑस्टियोपोरोसिस के प्रति पहले से ही प्रवृत्त हैं। जिन लोगों का पारिवारिक इतिहास अस्थि-भंग या ऑस्टियोपोरोसिस का हो, उन्हें अधिक जोखिम है; अस्थि-भंग और न्यून अस्थि खनिज घनत्व की वंशगतता 25 से लेकर 80 प्रतिशत तक विस्तार सहित, अपेक्षाकृत उच्च है। ऑस्टियोपोरोसिस के विकास से जुड़े कम से कम 30 जीन मौजूद हैं। जिन लोगों को पहले ही एक फ़्रैक्चर हुआ हो, उन्हें हमउम्र और समलैंगिक किसी व्यक्ति की तुलना में दुबारा फ़्रैक्चर होने की संभावना दुगुनी होती है।


title: ऑस्टियोपोरोसिस

text: हड्डियों की कमजोरी के साथ कई बीमारियों और विकारों को संबद्ध किया गया है। कुछ का मानना है कि हड्डी उपापचय को प्रभावित करने वाली अंतर्निहित व्यवस्था सीधी है, जबकि दूसरों के लिए, कारण कई और अज्ञात हैं।


title: ऑस्टियोपोरोसिस

text: कुछ दवाओं को ऑस्टियोपोरोसिस जोखिम में वृद्धि से जोड़ा गया है; प्रतिष्ठित रूप से केवल स्टेरॉयड और आक्षेपरोधी जुड़े हैं, लेकिन दूसरी दवाओं के संबंध में भी सबूत उभर रहे हैं।


title: ऑस्टियोपोरोसिस

text: ऑस्टियोपोरोसिस का निदान अस्थि खनिज घनत्व (BMD) को मापने पर किया जाता है। दोहरी ऊर्जा एक्स-रे अवशोषणमापी (DXA या DEXA) सर्वाधिक प्रचलित विधि है। असामान्य BMD का पता लगाने के अलावा, हड्डियों की कमजोरी के निदान के लिए संभावित परिवर्तनीय अंतर्निहित कारणों की जांच अपेक्षित है; यह रक्त-परीक्षण और एक्स-रे के साथ किया जा सकता है। मूल समस्या की संभावना के आधार पर, हड्डी के विक्षेपण के साथ बहु-मज्जार्बुद, कुशिंग रोग और ऊपर उल्लिखित अन्य कारकों सहित कैंसर की जांच की जा सकती है।


title: ऑस्टियोपोरोसिस

text: दोहरी ऊर्जा एक्स-रे अवशोषणमापी (DXA, पूर्वनाम DEXA) को ऑस्टियोपोरोसिस के निदान के लिए स्वर्ण मानक माना जाता है। ऑस्टियोपोरोसिस का निदान तब होता है, जब अस्थि खनिज घनत्व युवा वयस्क संदर्भ आबादी के 2.5 मानक विचलन से कम या उसके बराबर है। इसे T-स्कोर कहा जाता है। विश्व स्वास्थ्य संगठन ने निम्नलिखित दिशा-निर्देशों को स्थापित किया है:


title: ऑस्टियोपोरोसिस

text: जब ऑस्टियोपोरोटिक फ्रैक्चर भी हो ("आघात-अस्थि-भंग" या "नाज़ुक अस्थि-भंग" भी कहा जाता है), जिसे एक खड़ी ऊंचाई से गिरने की वजह से के रूप में परिभाषित किया जाता है, तब शब्द "गंभीर या स्थापित" ऑस्टियोपोरोसिस का प्रयोग किया जाता है।


title: ऑस्टियोपोरोसिस

text: नैदानिक घनत्वमापी अंतर्राष्ट्रीय समिति की मान्यता है कि 50 वर्ष से कम उम्र के पुरुषों में ऑस्टियोपोरोसिस का निदान अकेले घनत्वमापन मानदंडों के आधार पर नहीं किया जाना चाहिए. वे यह भी कहते हैं कि रजोनिवृत्त-पूर्व महिलाओं के लिए, T-स्कोर के बजाय Z-स्कोर (शीर्ष अस्थि पिंड के बजाय आयु वर्ग के साथ तुलना) का इस्तेमाल होना चाहिए और यह कि इस तरह की महिलाओं में भी ऑस्टियोपोरोसिस का निदान, अकेले घनत्वमापन मानदंडों के आधार पर नहीं किया जाना चाहिए.


title: ऑस्टियोपोरोसिस

text: अमेरिकी निरोधक सेवा कार्य-बल (USPSTF) ने 2002 में सिफारिश की है कि 65 वर्ष या उससे अधिक आयु की सभी महिलाओं की घनत्वमापी से जांच होनी चाहिए. कार्य-बल केवल 60 से 64 वर्ष की आयु वाली महिलाओं के जांच की सलाह देती है, जिनको अधिक ख़तरा है। वर्धित जोखिम को सूचित करने वाला उत्तम जोखिम कारक शरीर का कम वज़न (वजन <70 कि.ग्रा.) है, जहां धूम्रपान या पारिवारिक इतिहास के कम सबूत हैं। आवर्ती जांच तथा जांच बंद करने के लिए समुचित आयु के लिए इष्टतम अंतराल के बारे में सिफ़ारिश करने के लिए सबूत अपर्याप्त थे। जांच हेतु 60-64 आयु की महिलाओं के चयन को संचालित करने के लिए नैदानिक पूर्वानुमान नियम उपलब्ध हैं। सर्वाधिक संवेदनशील रणनीति ऑस्टियोपोरोसिस जोखिम मूल्यांकन साधन (ORAI) हो सकता है।


title: ऑस्टियोपोरोसिस

text: पुरुषों की जांच के संबंध में, एक लागत-विश्लेषण अध्ययन का सुझाव है कि जांच "65 साल की उम्र के पुरुषों में स्वतः-सूचित पूर्व अस्थि-भंग तथा 80 साल और अधिक उम्र वाले पुरुषों में बिना पूर्व अस्थि-भंग के मामलों में लागत कम हो सकती है". इसके अलावा, मध्यम उम्र से ही वयस्क पुरुषों में, टेस्टोस्टेरोन के स्तर की ख़ास कमी, मान लें 300 से कम, का पता लगाने के लिए की गई जांच की लागत कम खर्चीली हो सकती है।


title: ऑस्टियोपोरोसिस

text: लिंग के आधार पर ऑस्टियोपोरोसिस का इलाज करने के लिए कई दवाओं का इस्तेमाल किया जाता है। जीवन-शैली में परिवर्तन भी उपचार का एक पहलू है।


title: ऑस्टियोपोरोसिस

text: उपचार के लिए बिसफ़ॉस्फ़ोनेट मुख्य औषधीय उपाय है। बहरहाल, 1990 के दशक में टेरिपैराटाइड और स्ट्रोंशियम रीनलेट जैसी नई दवाएं प्रकट हुईं.


title: ऑस्टियोपोरोसिस

text: पुष्ट ऑस्टियोपोरोसिस मामले में बिसफ़ॉस्फ़ोनेट दवाएं महिलाओं के उपचार-वरीयता क्रम में प्रथम रही हैं। सामान्यतः नुस्खे में शामिल बिसफ़ास्फ़ोनेट हैं सोडियम अलेंद्रोनेट (फ़ोसामैक्स) 10 mg प्रति दिन या सप्ताह में एक बार 70 mg, राइसड्रोनेट (एक्टोनेल) 5 mg प्रति दिन या सप्ताह में एक बार 35 mg और या आइबैंड्रोनेट (बोनिवा) महीने में एक बार.


title: ऑस्टियोपोरोसिस

text: 2007 निर्माता-समर्थित एक अध्ययन का बताया कि कम-प्रभाव कूल्हा अस्थि-भंग से पीड़ित रोगियों में, 5 mg ज़ोलेड्रोनिक अम्ल के वार्षिक आधान ने किसी भी फ़्रैक्चर के खतरे को 35% तक (13.9 से 8.6%), कशेरुकी फ्रैक्चर के खतरे को 3.8% से 1.7% तक और गैर-कशेरुकी फ़्रैक्चर के जोखिम को 10.7% से 7.6% तक कम किया है। इस अध्ययन से 1.9 वर्षों के बाद मृत्यु-लाभ का भी पता लगा: अध्ययन समूह के 9.6% (नियंत्रण समूह के 13.3% के प्रति) किसी भी कारण से मरे, जोकि 28% मृत्यु-लाभ का संकेत है।


title: ऑस्टियोपोरोसिस

text: मौखिक बिसफ़ॉस्फ़ोनेट अपेक्षाकृत कम अवशोषित होते हैं और इसलिए इन्हें खाली पेट लेना चाहिए, जहां अगले 30 मिनट तक कोई भोजन या पेय ना लिया जाए. ये ग्रासनली के सूजन (ग्रासनलीशोथ) से जुड़ा है और इसलिए कभी-कभी जैसे-तैसे सहे जाते हैं; साप्ताहिक या मासिक ख़ुराक से (संपाक के आधार पर) ग्रासनलीशोथ की संभावना कम हो जाती है और अब इसे मानक किया गया है। हालांकि ज़ोलेंड्रोनेट (ज़ोलेड्रानिक अम्ल) जैसे अंतःशिरा नुस्खों के साथ आंतरायिक ख़ुराक मौखिक सहिष्णुता की समस्याओं का परिहार होता है, लेकिन ये कारक जबड़े का अस्थिगलन नामक एक दुर्लभ लेकिन अप्रिय मुख-रोग में प्रधान रूप से अंतर्ग्रस्त हैं। इस कारण से, मौखिक बिसफ़ॉस्फ़ोनेट चिकित्सा को संभवतः तरजीह दी जानी चाहिए और अब डॉक्टर यह अनुशंसा करते हैं कि उपचार से पूर्व ही कोई भी उपचारात्मक दंत कार्य कर लेना चाहिए.


title: ऑस्टियोपोरोसिस

text: हाल ही में, टेरिपैराटाइड (फोर्टियो, रीकॉम्बीनैंट पैराथैराइड हार्मोन अवशेष 1-34) को ऑस्टियोपोरोसिस के प्रति प्रभावी होना पाया गया है। यह पैराथैराइड हार्मोन की तरह काम करता है और अस्थिकोरक उत्तेजित करता है और इस प्रकार उनकी गतिविधि बढ़ती है। यह ज्यादातर हड्डियों की कमज़ोरी (जिनका पहले से ही अस्थि-भंग हुआ है) से पुष्ट रोगियों के लिए, विशेषतः कम BMD या कई फ्रैक्चर के जोखिम कारक वाले या जो मौखिक बायोफ़ास्फ़ोनेट बर्दाश्त नहीं कर सकते, इस्तेमाल किया जाता है। यह कलम जैसे एक इंजेक्शन उपकरण के इस्तेमाल के साथ दैनिक इंजेक्शन के रूप में दिया जाता है। कुछ देशों में, टेरिपैराटाइड को उपचार के लिए तभी इस्तेमाल किया जा सकता है, यदि बायोफ़ास्फ़ोनेट असफल हो जाते हैं या निषिद्ध हैं। (अमेरिका में FDA द्वारा यह प्रतिबंध नहीं लगाया गया है।) पूर्व विकिरण चिकित्सा या पैगेट रोग वाले मरीज़ या युवा मरीजों को इस दवा से बचना चाहिए.


title: ऑस्टियोपोरोसिस

text: मौखिक स्ट्रॉन्शियम रीनलेट एक वैकल्पिक मौखिक इलाज है, जो दवाओं के एक ऐसे वर्ग से संबंधित है, जिसे उसके निर्माता ने 'दोहरी कार्रवाई हड्डी एजेंट"(DABAs) नाम दिया है। इसने विशेष रूप से कशेरुकी फ्रैक्चर के निवारण में अपनी क्षमता साबित कर दी है। प्रयोगशाला प्रयोगों में नोट किया गया कि स्ट्रॉन्शियम रीनलेट अस्थिकोरकों के प्रसार को बढ़ावा, साथ ही अस्थिभंजकों के प्रसार को प्रतिबंधित करता है।


title: ऑस्टियोपोरोसिस

text: स्ट्रॉन्शियम रीनलेट को हर रोज़ 2g मौखिक निलंबन के रूप में लिया जाता है और कशेरुकी और हिप फ्रैक्चर को रोकने के लिए हड्डियों की कमजोरी के उपचार हेतु इसे लाइसेंस दी गई है। बिसफ़ॉस्फोनेट की तुलना में स्ट्रॉन्शियम रीनलेट को अनुषंगी प्रभाव लाभ हासिल है, क्योंकि यह किसी तरह का ऊपरी GI अनुषंगी प्रभाव नहीं पैदा करता, जो कि हड्डियों की कमजोरी में दवा हटा लिए जाने का सबसे आम कारण है। अध्ययनों में शिरापरक घनास्रशल्यता के जोखिम में थोड़ी-सी वृद्धि नोट की गई, जिसके कारण का निर्धारण नहीं किया गया है। इससे पता चलता है कि यह अलग कारणों से घनास्त्रता के जोखिम से ग्रस्त रोगियों में कम उपयुक्त हो सकता है। अस्थि मैट्रिक्स में कैल्शियम के स्थान पर (भारी) स्ट्रॉन्शियम का उद्ग्रहण, DXA पर मापे गए अस्थि खनिज घनत्व में पर्याप्त और बेमेल वृद्धि दर्शाता है, जिससे स्ट्रॉन्शियम से उपचार किए गए रोगियों के लिए इस विधि द्वारा अस्थि घनत्व के अतिरिक्त अनुवर्तन की व्याख्या में कठिनाई होती है। एक सुधार एल्गोरिथम तैयार किया गया है।


title: ऑस्टियोपोरोसिस

text: हालांकि स्ट्रॉन्शियम रीनलेट प्रभावी है, पर संयुक्त राज्य अमेरिका में अभी तक इसका उपयोग स्वीकृत नहीं हुआ है। तथापि, अमेरिका में कई नामी विटामिन निर्माताओं से स्ट्रॉन्शियम साइट्रेट उपलब्ध है। अधिकांश शोधकर्ताओं का मानना है कि स्ट्रॉन्शियम भले ही किसी रूप में प्रयुक्त हो, वह सुरक्षित और प्रभावी है। रीनलेट प्रकार फ्रांस के सरवियर कंपनी द्वारा आविष्कृत केवल एक साधन है, ताकि वे स्ट्रॉन्शियम के अपने संस्करण को पेटेंट कर सकें.


title: ऑस्टियोपोरोसिस

text: स्ट्रोंटियम, चाहे उसका कोई भी रूप हो, पानी में घुलने योग्य और उदर अम्ल में आयनित होना चाहिए. स्ट्रॉन्शियम को तब आंत्र नली से रक्त प्रवाह में वहन के लिए प्रोटीन-बद्ध किया जाता है। सोडियम एलेनड्रोनेट (फ़ोसामैक्स) जैसी औषधियों के विपरीत, स्ट्रॉन्शियम अस्थि पुनःचालन को बाधित नहीं करता और, वास्तव में, मजबूत हड्डियों का उत्पादन हो सकता है। अध्ययनों से पता चला है कि पांच साल के बाद एलेनड्रोनेट अस्थि क्षय का कारक भी हो सकता है, जबकि स्ट्रॉन्शियम जीवन-काल के दौरान प्रयुक्ति से हड्डी का निर्माण जारी रखता है।


title: ऑस्टियोपोरोसिस

text: स्ट्रॉन्शियम को आहार या कैल्शियम युक्त व्यंजनों के साथ नहीं लेना चाहिए, क्योंकि उदग्रहण के दौरान कैल्शियम की प्रतिस्पर्धा स्ट्रॉन्शियम के साथ होती है। फिर भी, यह ज़रूरी है कि हर रोज़ कैल्शियम, मैग्नीशियम और चिकित्सीय मात्रा में विटामिन डी लेना चाहिए, लेकिन स्ट्रॉन्शियम लेते समय में नहीं. स्ट्रॉन्शियम को रात में खाली पेट लेना चाहिए.


title: ऑस्टियोपोरोसिस

text: ऑस्टियोपोरोसिस की रोकथाम के लिए एस्ट्रोजेन प्रतिस्थापन उपचार एक अच्छा इलाज है, लेकिन इस समय, जब तक कि उसके इस्तेमाल के लिए अन्य संकेत उपलब्ध ना हों, उसकी सिफ़ारिश नहीं की जाती है। महिलाओं में रजोनिवृत्ति के बाद पहले दशक में एस्ट्रोजन की सिफ़ारिश के बारे में अनिश्चितता और विवाद मौजूद हैं।


title: ऑस्टियोपोरोसिस

text: अल्पजननग्रंथि वाले पुरुषों में टेस्टोस्टेरोन से अस्थि की मात्रा और गुणवत्ता में सुधार दिखाई दिया है, लेकिन, यथा 2008, फ़्रैक्चर या पुरुषों में टेस्टोस्टेरोन पर एक सामान्य स्तर के साथ प्रभाव का कोई अध्ययन कर रहे हैं।


title: ऑस्टियोपोरोसिस

text: SERM दवाओं का एक वर्ग है, जो पूरे शरीर में एस्ट्रोजन ग्राहियों पर एक चयनात्मक तरीके से काम करते हैं। आम तौर पर, अस्थि खनिज घनत्व (BMD) को ट्रेबिकुलार अस्थि में अस्थिकोरक और अस्थिशोषक गतिविधि के बीच एक संतुलन द्वारा नियंत्रित किया जाता है। एस्ट्रोजेन की अस्थि गठन-अवशोषण संतुलन के नियमन में प्रमुख भूमिका है, क्योंकि यह अस्थिकोरक गतिविधियों को बढ़ावा देता है। रेलॉक्सिफीन जैसे कुछ SERM, अस्थिशोषकों द्वारा हड्डी अवशोषण को धीमा करते हुए अस्थियों पर प्रभाव डालते हैं। नैदानिक परीक्षणों में SERM को प्रभावी साबित किया गया है।


title: ऑस्टियोपोरोसिस

text: अस्थि विकास, अस्थि रोग-निदान और अस्थि की शक्ति बनाए रखने के लिए कैल्शियम की आवश्यकता है और यह हड्डियों की कमज़ोरी के इलाज का एक पहलू है। देश और उम्र के आधार पर खाने में कैल्शियम की सिफारिशों में भिन्नता है; जिन लोगों को ऑस्टियोपोरोसिस का अधिक ख़तरा है (पचास साल की उम्र के बाद) उनके लिए अमेरिकी स्वास्थ्य एजेंसियों द्वारा सुझाई गई मात्रा 1200 mg प्रति दिन है। आहार का सेवन बढ़ाने के लिए कैल्शियम पूरक इस्तेमाल किए जा सकते हैं और पूरे दिन कई छोटी ख़ुराकें (500 mg या उससे कम) लेने के माध्यम से अवशोषण अनुकूलित किया जा सकता है। ऑस्टियोपोरोसिस को रोकने और इसके इलाज में कैल्शियम की भूमिका अस्पष्ट है - बहुत कम कैल्शियम की मात्रा वाली कुछ आबादियों में भी हड्डियों के फ्रैक्चर की दर अत्यंत कम हैं और दूध और दुग्ध उत्पादों के माध्यम से खाने में कैल्शियम के उच्च दर वाले अन्य लोगों में अस्थि-भंग की दर उच्च हैं। ऑस्टियोपोरोसिस के विकास में कई अन्य कारकों के बीच खाने में कैल्शियम को एक कारक बनाते हुए, प्रोटीन, नमक और विटामिन D का सेवन, व्यायाम और सूर्य के प्रकाश से संपर्क जैसे अन्य सभी कारक, अस्थि खनिज को प्रभावित कर सकते हैं। 2007 में, WHO (विश्व स्वास्थ्य संगठन) के एक रिपोर्ट में कहा गया है कि आहार के साथ अम्लीय मिलावट के साथ कैल्शियम खाने की वजह से वह हड्डियों की कमज़ोरी को प्रभावित करता है।.


title: ऑस्टियोपोरोसिस

text: कैल्शियम और कैल्शियम व विटामिन D शामिल यादृच्छिक नियंत्रित परीक्षणों के एक मध्य-विश्लेषण ने कैल्शियम के उच्च स्तरों के उपयोग (1,200 mg या उससे अधिक) और विटामिन डी (800 IU या अधिक) का समर्थन किया, हालांकि अस्थि स्वास्थ्य (अस्थियों के फ़्रैक्चर के प्रति अस्थि क्षति) के आकलन के लिए प्रयुक्त मापदंड के आधार पर परिणामों में विभिन्नता रही. एक अन्य अध्ययन के साथ मध्य-विश्लेषण ने इलाज के प्रोटोकॉल का श्रेष्ठ अनुपालन करने वाले रोगियों के लिए काफी बेहतर परिणामों का समर्थन किया। इसके विपरीत, कैल्शियम पूरकों में उन्नत उच्च लेपोप्रोटीन की सघनता (HDL, "अच्छा कोलेस्ट्रॉल") की पिछली रिपोर्ट के बावजूद, (न्यूजीलैंड में किए गए एक अध्ययन में, जिसमें 1471 महिलाओं ने भाग लिया, हृद्पेशीय रोधगलन (दिल का दौरा) की दर में संभावित वृद्धि पाई गई। यदि पुष्टि हो, यह संकेत देता है कि फ़्रैक्चर के कम जोखिम वाली महिलाओं में कैल्शियम की पूरकता से अच्छे से ज्यादा नुक्सान ही हो सकता है।


title: ऑस्टियोपोरोसिस

text: कुछ अध्ययनों से पता चला है कि विटामिन D की अधिक मात्रा बुज़ुर्गों में अस्थि-भंग कम कर देती है, हालांकि महिलाओं के स्वास्थ्य पहल ने पाया कि यद्यपि कैल्शियम और विटामिन D से अस्थि घनत्व में 1% की वृद्धि हुई, तथापि इसने कूल्हे के अस्थि-भंग को प्रभावित नहीं किया, पर गुर्दे की पथरी के निर्माण में 17% की वृद्धि की.


title: ऑस्टियोपोरोसिस

text: कई अध्ययनों से पता चला है कि एयरोबिक, भार सहन और प्रतिरोध अभ्यास सभी रजोनिवृतोत्तर महिलाओं में BMD को बनाए रख सकते हैं या बढ़ा सकते हैं। कई शोधकर्ताओं ने यह इंगित करने का प्रयास किया है कि BMD और अस्थि गुणवत्ता के अन्य मैट्रिक्स में सुधार लाने में कौन से व्यायाम सबसे प्रभावशाली हैं, लेकिन परिणामों में भिन्नता रही है। रजोनिवृतोत्तर महिलाओं में नियमित रूप से एक साल के लिए कूद अभ्यास से BMD और सन्निकट टिबिया की निष्क्रियता के क्षण की वृद्धि प्रतीत होती है। ट्रेडमिल वॉकिंग, व्यायाम प्रशिक्षण, क़दम-चालन, कूद, सहनशीलता और शक्ति अभ्यास सभी के परिणामस्वरूप ऑस्टियोपीनिक रजोनिवृतोत्तर महिलाओं में L2-L4 BMD की महत्वपूर्ण वृद्धि हुई. शक्ति प्रशिक्षण से, विशेषतः दूरस्थ त्रिज्या और कूल्हे के BMD में सुधार हासिल हुआ। हार्मोन प्रतिस्थापन उपचार (HRT) जैसे अन्य औषधीय उपचार से संयुक्त व्यायाम से अकेले HRT की जगह BMD वृद्धि अधिक दृष्टिगोचर हुई.


title: ऑस्टियोपोरोसिस

text: ऑस्टियोपोरोटिक रोगियों में BMD वृद्धि के अलावा संतुलन, चाल में सुधार तथा गिरने के जोखिम में कमी जैसे अतिरिक्त लाभ शामिल हैं।


title: ऑस्टियोपोरोसिस

text: हालांकि ऑस्टियोपोरोसिस रोगियों में अस्थि-भंग की जटिलताओं के कारण वर्धित मृत्यु-दर है, अधिकांश मरीज़ रोग "के साथ" मरते हैं ना कि उसकी वजह "से" .


title: ऑस्टियोपोरोसिस

text: कूल्हों के फ़ैक्चर की वजह से गतिशीलता में कमी और कई जटिलताओं का एक अतिरिक्त जोखिम (जैसे गहरी शिरापरक घनास्त्रता और/या फुफ्फुसीय अंतःशल्यता, न्यूमोनिया) हो सकता है। कूल्हे के फ़्रैक्चर के बाद 6 महीने का मृत्यु-दर लगभग 13.5% बनता है और ऐसे लोगों के पर्याप्त अनुपात (लगभग 13%) को, जिन्हें कूल्हे का फ़्रैक्चर हुआ है, कूल्हा अस्थि-भंग के बाद चलने-फिरने के लिए पूरी मदद की ज़रूरत होती है।


title: ऑस्टियोपोरोसिस

text: कशेरुकी अस्थि-भंग में, जिसका मृत्यु-दर पर कम असर होता है, तंत्रिकाजन्य मूल का चिरकालिक दर्द हो सकता है, जिसे क़ाबू में करना मुश्किल हो सकता है और अंग-विकृति भी संभव है। हालांकि दुर्लभ, पर एकाधिक कशेरुकी अस्थि-भंग ऐसे गंभीर कूबड़ (कुब्जता) को जन्म दे सकता है कि परिणामी आंतरिक अंगों पर दबाव से सांस लेने की क्षमता ख़राब हो सकती है।


title: ऑस्टियोपोरोसिस

text: मौत और अन्य जटिलताओं के जोखिम के अलावा, ऑस्टियोपोरोटिक फ़्रैक्चर निम्नतर स्वास्थ्य-संबंधी जीवन-गुणवत्ता के साथ जुड़े हैं।


title: ऑस्टियोपोरोसिस

text: यह अनुमान है कि दुनिया भर में 50 वर्ष की आयु से ऊपर की 3 महिलाओं में 1 को और 12 पुरुषों में 1 को हड्डियों की कमज़ोरी होती है। सालाना यह लाखों अस्थि-भंग के लिए जिम्मेदार है, जिनमें ज़्यादातर कटिपरक कशेरुकी, कूल्हे और कलाई से जुड़े हैं। पसलियों का नाज़ुक फ़्रैक्चर भी पुरुषों में सामान्य है।


title: ऑस्टियोपोरोसिस

text: कूल्हे के फ़्रैक्चर, ऑस्टियोपोरोसिस के सबसे गंभीर परिणामों के लिए जिम्मेदार हैं। संयुक्त राज्य अमेरिका में सालाना 250,000 से अधिक कूल्हे के फ़्रैक्चरों के लिए ऑस्टियोपोरोसिस जिम्मेदार है। यह अनुमान है कि एक 50 वर्षीय श्वेत महिला को, सन्निकट जाँघ की हड्डी के फ़्रैक्चर का, 17.5% आजीवन जोखिम है। सभी आबादियों के पुरुष और महिलाएं, दोनों के लिए साठ से नब्बे के हर दशक में कूल्हे के फ़्रैक्चरों की घटनाएं बढ़ती रहती हैं। सबसे ज्यादा घटनाएं उन पुरुषों और महिलाओं में पाई गई हैं, जिनकी उम्र 80 या अधिक रही है।


title: ऑस्टियोपोरोसिस

text: 50 से अधिक उम्र वाली 35-50% सभी महिलाओं को कम से कम एक कशेरुकी फ्रैक्चर हुआ था। संयुक्त राज्य अमेरिका में सालाना 700,000 कशेरुकी अस्थि-भंग घटित होता है, पर सिर्फ़ लगभग एक तिहाई ही पहचाने जाते हैं। 15 साल के लिए अध्ययन की गईं औसतन 68.8 वर्ष की आयु की 9,704 महिलाओं की एक श्रृंखला में, अध्ययन में प्रवेश से पहले ही 324 ने एक कशेरुकी फ्रैक्चर का सामना किया था, 18.2% में कशेरुकी फ्रैक्चर विकसित हुआ, लेकिन ऐसी महिलाओं में यह जोखिम 41.4% तक पहुंचा, जिनको एक कशेरुकी अस्थि-भंग हुआ था।


title: ऑस्टियोपोरोसिस

text: संयुक्त राज्य अमेरिका में सालाना 250,000 कलाई फ़्रैक्चर हड्डियों की कमजोरी के कारण होते रहे हैं। कलाई अस्थि-भंग, ऑस्टियोपोरोटिक फ़्रैक्चरों में तीसरा सबसे सामान्य प्रकार है। श्वेत महिलाओं के लिए कॉलस अस्थि-भंग के संपोषण का जीवन-भर का जोखिम लगभग 16% है। 70 वर्ष की उम्र तक पहुंचते-पहुंचते, 20% महिलाओं को कम से कम एक कलाई फ्रैक्चर होता ही है।


title: ऑस्टियोपोरोसिस

text: अक्सर इन्हें हड्डियों की कमज़ोरी के संकेत के रूप में अनदेखा कर दिया जाता है, क्योंकि बहुधा ये लोग शारीरिक रूप से सक्रिय रहते हैं और किसी शारीरिक गतिविधि के दौरान इन्हें फ्रैक्चर होता है। वाटर स्कीइंग या जेट स्कीइंग के दौरान फ़्रैक्चर एक उदाहरण हो सकता है। तथापि, व्यक्ति के टेस्टोस्टेरोन स्तर के एक त्वरित परीक्षण से फ्रैक्चर के निदान के बाद, आसानी से प्रकट हो जाएगा कि क्या उस व्यक्ति को जोखिम हो सकता है।


title: ऑस्टियोपोरोसिस

text: हड्डियों की कमजोरी को रोकने के तरीक़ों में जीवन-शैली बदलाव भी शामिल है। लेकिन, रोकथाम के लिए दवाइयों का इस्तेमाल भी किया जा सकता है। एक अलग अवधारणा के रूप में ऑस्टियोपोरोसिस ऑरथीसिस उपलब्ध है, जो रीढ़ के अस्थि-भंग को रोकने और मांसपेशियों के निर्माण में मदद देता है। गिरने से रोकथाम ऑस्टियोपोरोसिस जटिलताओं को रोकने में सहायक हो सकता है।


title: ऑस्टियोपोरोसिस

text: ऑस्टियोपोरोसिस का जीवन-शैली निवारण, संभावित परिवर्तनीय जोखिम कारकों के कई पहलुओं से उलटाव द्वारा संभव है। चूंकि धूम्रपान और असुरक्षित शराब सेवन को हड्डियों की कमज़ोरी से जोड़ा गया है, सामान्यतः ऑस्टियोपोरोसिस की रोकथाम के लिए धूम्रपान बंद करने और संयमित शराब-सेवन की सिफारिश की जाती है।


title: ऑस्टियोपोरोसिस

text: ऑस्टियोपोरोसिस की रोकथाम के लिए किशोरावस्था के दौरान व्यायाम और उचित आहार के माध्यम से उच्च स्तरीय अस्थि-पिंड हासिल करना महत्वपूर्ण है। बाक़ी जीवन भर सही व्यायाम और पोषण, अस्थि क्षय को टालता है। प्रति दिन 1500 mg कैल्शियम के साथ, सप्ताह में तीन बार टहलना, घूमना, या 70-90% अधिकतम प्रयास पर सीढ़ी चढ़ने से 9 महीनों में 5% द्वारा कटिपरक (निचली) रीढ़ के अस्थि घनत्व में वृद्धि हो सकती है। पहले से ही ऑस्टिपीनिया या हड्डियों की कमज़ोरी के साथ निदान वाले व्यक्तियों को चाहिए कि अपने चिकित्सक से व्यायाम कार्यक्रम की चर्चा करें, ताकि फ़्रैक्चर से बच सकें.


title: ऑस्टियोपोरोसिस

text: उचित पोषण में पर्याप्त कैल्शियम और विटामिन D वाला आहार शामिल है। ऑस्टियोपोरोसिस के प्रति जोखिम वाले मरीज़ों का (उदा. स्टेरॉयड का उपयोग) आम तौर पर विटामिन D और कैल्शियम पूरक तथा बिसफ़ॉस्फ़ोनेट के साथ उपचार किया जाता है। गुर्दे की बीमारी में, विटामिन D के अधिक सक्रिय रूप जैसे पैराकाल्सिटॉल या (विटामिन D के मुख्य जैविक सक्रिय रूप) 1,25-डीहाइड्रॉक्सीकोलेकैलसिफ़ेरॉल या कैल्सिट्राइऑल का प्रयोग किया जाता है, क्योंकि गुर्दे पर्याप्त मात्रा में विटामिन D में संग्रहित रूप में स्थित कैल्सीडाइऑल (25 हाइड्रॉक्सीकोलेकैलसिफ़ेरॉल) से कैल्सीट्राइऑल उत्पन्न नहीं कर सकते.


title: ऑस्टियोपोरोसिस

text: उच्च प्रोटीन आहार का सेवन, मूत्र में कैल्शियम उत्सर्जन बढ़ाता है और इसे अनुसंधान अध्ययनों में अस्थि-भंग के वर्धित जोखिम से जोड़ा गया है। अन्य अन्वेषणों से पता चला है कि कैल्शियम अवशोषण के लिए प्रोटीन आवश्यक है, लेकिन अत्यधिक प्रोटीन की खपत, इस प्रक्रिया में बाधा उत्पन्न करती है। हड्डियों की कमज़ोरी के निवारण और उपचार के लिए आहार में प्रोटीन पर कोई हस्तक्षेप करने वाले परीक्षण नहीं किए गए हैं।


title: ऑस्टियोपोरोसिस

text: इलाज के तौर पर, बिसफ़ॉस्फ़ोनेट अत्यधिक जोखिम वाले मामलों में इस्तेमाल किया जा सकता है। ऑस्टियोपोरोसिस की रोकथाम के लिए निर्धारित अन्य दवाओं में एक चयनात्मक एस्ट्रोजन रिसेप्टर मॉड्युलेटर (SERM)रेलॉक्सिफ़ीन शामिल है।


title: ऑस्टियोपोरोसिस

text: ऑस्टियोपोरोसिस की रोकथाम के लिए एस्ट्रोजेन प्रतिस्थापन चिकित्सा एक अच्छा इलाज है, लेकिन इस समय, उसकी सिफ़ारिश नहीं की जाती है, जब तक कि उसके उपयोग के लिए अन्य संकेत उपलब्ध ना हों. रजोनिवृत्ति के बाद पहले दशक में महिलाओं के लिए एस्ट्रोजन की सिफ़ारिश की जानी चाहिए या नहीं, इस संबंध में अनिश्चितता और विवाद जारी है।


title: ऑस्टियोपोरोसिस

text: अधोयौनग्रंथि वाले पुरुष में टेस्टोस्टेरोन, अस्थि की मात्रा और गुणवत्ता में सुधार करता दिखाई देता है, लेकिन, यथा 2008, अस्थि-भंग या सामान्य टेस्टोस्टेरोन स्तर वाले पुरुषों पर इनके प्रभाव का कोई अध्ययन नहीं किया गया है।


title: ऑस्टियोपोरोसिस

text: उम्र-संबंधी अस्थि-घनत्व और फ़्रैक्चर के खतरे में कटौती के बीच संबंध, कम से कम एस्टले कूपर से जुड़ा है और शब्द 'ऑस्टियोपोरोसिस' तथा उसके रोगात्मक स्वरूप की पहचान का श्रेय आम तौर पर फ्रेंच रोगविज्ञानी जीन लॉबस्टीन को दिया जाता है। अमेरिकी एंडोक्राइनोलॉजिस्ट फुलर अलब्राइट ने ऑस्टियोपोरोसिस को रजोनिवृतोत्तर दशा से जोड़ा. हड्डियों की कमज़ोरी के उपचार में क्रांतिकारी परिवर्तन ले आने वाले बिसफ़ॉस्फ़ोनेट की खोज 1960 दशक में हुई.


title: ऑस्टियोपोरोसिस

text: 1986 में स्थापित राष्ट्रीय ऑस्टियोपोरोसिस सोसाइटी, हड्डियों की कमजोरी के निदान, निवारण और उपचार में सुधार के लिए समर्पित यूनाइटेड किंगडम का धर्मार्थ संस्थान है।


title: ऑस्टियोपोरोसिस

text: राष्ट्रीय ऑस्टियोपोरोसिस फाउंडेशन (संयुक्त राज्य अमेरिका के वाशिंगटन D.C. में मुख्यालय), ऑस्टियोपोरोसिस और संबंधित फ़्रैक्चरों का निवारण, आजीवन अस्थि-स्वास्थ्य को बढ़ावा, ऑस्टियोपोरोसिस से प्रभावित लोगों के जीवन-सुधार में मदद देने और कार्यक्रमों के माध्यम से जागरूकता, समर्थन, सार्वजनिक स्वास्थ्य संबंधी व्यावसायिक शिक्षा और अनुसंधान के लिए प्रयासरत है। https://web.archive.org/web/20190907100121/https://www.nof.org/


title: ऑस्टियोपोरोसिस

text: इंटरनेशनल ऑस्टियोपोरोसिस फाउंडेशन (IOF) (स्विट्जरलैंड के नैऑन में मुख्यालय) मरीज़, चिकित्सा और अनुसंधान सोसाइटियां, वैज्ञानिक, स्वास्थ्य-संरक्षण पेशेवर और अस्थि-स्वास्थ्य से संबद्ध अंतर्राष्ट्रीय कंपनियों के एक वैश्विक गठबंधन के रूप में कार्यरत है। https://web.archive.org/web/20190913061459/http://www.iofbonehealth.org/


title: ऑस्टियोपोरोसिस

text: ऑर्थोपी़डिक रिसर्च सोसाइटी (संयुक्त राज्य अमेरिका के रोसमॉन्ट, IL में मुख्यालय) एक अनुसंधान और व्यावसायिक विकास से जुड़ी सोसाइटी है, जो कई वर्षों से ऑस्टियोपोरोसिस अनुसंधान, उपचार और रोकथाम पर जोर दे रही है। https://web.archive.org/web/20190519032606/https://www.ors.org/


title: रूद्रामन के जूनागढ़ अभिलेख

text: रुद्रदामन का जूनागढ़(गिरनार)अभिलेख संस्कृत का पहला अभिलेख है| इसकी तिथि 150 ईस्वी है| सुदर्शन झील का सर्वप्रथम उल्लेख इसी अभिलेख में मिलता है| इस अभिलेख में कहा गया है कि रुद्रदामन ने जनता पर बिना कोई अतिरिक्त कर लगाए ही अपने व्यक्तिगत कोष से धन देकर अपने राज्यपाल सुविशाख के निर्देशन में सुदर्शन झील की फिर से मरम्मत कराई | इस झील का निर्माण चंद्रगुप्त मौर्य के शासनकाल में उसके सौराष्ट्र प्रांत के राज्यपाल पुष्यगुप्त बैस क्षत्रिय ने कराया था तथा मौर्य शासक अशोक के समय में उसके राज्यपाल तुषार्फ ने नहरे निकलवाई थी |


title: मदनलाल ढींगरा

text: मदनलाल ढींगरा (१८ सितंबर १८८३ — १७ अगस्त १९०९) भारतीय स्वतन्त्रता संग्राम के अप्रतिम क्रान्तिकारी थे। भारतीय स्वतंत्रता की चिनगारी को अग्नि में बदलने का श्रेय महान शहीद मदन लाल धींगरा को ही जाता है । भले ही मदन लाल ढींगरा के परिवार में राष्ट्रभक्ति की कोई ऐसी परंपरा नहीं थी किंतु वह खुद से ही देश भक्ति के रंग में रंगे गए थे । वे इंग्लैण्ड में अध्ययन कर रहे थे जहाँ उन्होने विलियम हट कर्जन वायली नामक एक ब्रिटिश अधिकारी की गोली मारकर हत्या कर दी। कर्जन वायली की हत्या के आरोप में उन पर 23 जुलाई, 1909 का अभियोग चलाया गया । मदन लाल ढींगरा ने अदालत में खुले शब्दों में कहा कि "मुझे गर्व है कि मैं अपना जीवन समर्पित कर रहा हूं।" यह घटना बीसवीं शताब्दी में भारतीय स्वतन्त्रता आन्दोलन की कुछेक प्रथम घटनाओं में से एक है।


title: मदनलाल ढींगरा

text: मदनलाल धींगड़ा का जन्म १८ सितंबर सन् १८८३ को पंजाब प्रान्त के एक सम्पन्न हिन्दू परिवार में हुआ था। उनके पिता दित्तामल जी सिविल सर्जन थे और अंग्रेजी रंग में पूरी तरह रंगे हुए थे किन्तु माताजी अत्यन्त धार्मिक एवं भारतीय संस्कारों से परिपूर्ण महिला थीं। उनका परिवार अंग्रेजों का विश्वासपात्र था और जब मदनलाल को भारतीय स्वतन्त्रता सम्बन्धी क्रान्ति के आरोप में लाहौर के एक कालेज से निकाल दिया गया तो परिवार ने मदनलाल से नाता तोड़ लिया। मदनलाल को जीवन यापन के लिये पहले एक क्लर्क के रूप में, फिर एक तांगा-चालक के रूप में और अन्त में एक कारखाने में श्रमिक के रूप में काम करना पड़ा। कारखाने में श्रमिकों की दशा सुधारने हेतु उन्होने यूनियन (संघ) बनाने की कोशिश की किन्तु वहाँ से भी उन्हें निकाल दिया गया। कुछ दिन उन्होंने मुम्बई में काम किया फिर अपनी बड़े भाई की सलाह पर सन् १९०६ में उच्च शिक्षा प्राप्त करने इंग्लैण्ड चले गये जहाँ उन्होंने यूनिवर्सिटी कालेज लन्दन में यांत्रिकी अभियांत्रिकी में प्रवेश ले लिया। विदेश में रहकर अध्ययन करने के लिये उन्हें उनके बड़े भाई ने तो सहायता दी ही, इंग्लैण्ड में रह रहे कुछ राष्ट्रवादी कार्यकर्ताओं से भी आर्थिक मदद मिली थी।


title: मदनलाल ढींगरा

text: लन्दन में धींगड़ा भारत के प्रख्यात राष्ट्रवादी विनायक दामोदर सावरकर एवं श्यामजी कृष्ण वर्मा के सम्पर्क में आये। वे लोग धींगड़ा की प्रचण्ड देशभक्ति से बहुत प्रभावित हुए। ऐसा विश्वास किया जाता है कि सावरकर ने ही मदनलाल को अभिनव भारत नामक क्रान्तिकारी संस्था का सदस्य बनाया और हथियार चलाने का प्रशिक्षण दिया। मदनलाल धींगड़ा इण्डिया हाउस में रहते थे जो उन दिनों भारतीय विद्यार्थियों के राजनैतिक क्रियाकलापों का केन्द्र हुआ करता था। ये लोग उस समय खुदीराम बोस, कन्हाई लाल दत्त, सतिन्दर पाल और काशी राम जैसे क्रान्तिकारियों को मृत्युदण्ड दिये जाने से बहुत क्रोधित थे। कई इतिहासकार मानते हैं कि इन्ही घटनाओं ने सावरकर और धींगड़ा को सीधे बदला लेने के लिये विवश किया।


title: मदनलाल ढींगरा

text: १ जुलाई सन् १९०९ की शाम को इण्डियन नेशनल ऐसोसिएशन के वार्षिकोत्सव में भाग लेने के लिये भारी संख्या में भारतीय और अंग्रेज इकठे हुए। जैसे ही भारत सचिव के राजनीतिक सलाहकार सर विलियम हट कर्जन वायली अपनी पत्नी के साथ हाल में घुसे, ढींगरा ने उनके चेहरे पर पाँच गोलियाँ दागी; इसमें से चार सही निशाने पर लगीं।


title: मदनलाल ढींगरा

text: २३ जुलाई १९०९ को धींगड़ा मामले की सुनवाई पुराने बेली कोर्ट में हुई। अदालत ने उन्हें मृत्युदण्ड का आदेश दिया और १७ अगस्त सन् १९०९ को लन्दन की पेंटविले जेल में फाँसी पर लटका कर उनकी जीवन लीला समाप्त कर दी। मदनलाल मर कर भी अमर हो गये।


title: कथानक

text: कथांतर्गत "कार्यव्यापार की योजना" को कथानक (Plot) कहते हैं। "कथानक" और "कथा" दोनों ही शब्द संस्कृत "कथ" धातु से उत्पन्न हैं। संस्कृत साहित्यशास्त्र में "कथा' शब्द का प्रयोग एक निश्चित काव्यरूप के अर्थ में किया जाता रहा है किंतु कथा शब्द का सामान्य अर्थ है-"वह जो कहा जाए'। यहाँ कहनेवाले के साथ-साथ सुननेवाले की उपस्थिति भी अंतर्भुक्त है कयोंकि "कहना' शब्द तभी सार्थक होता है जब उसे सुननेवाला भी कोई हो। श्रोता के अभाव में केवल "बोलने' या "बड़बड़ाने' की कल्पना की जा सकती है, "कहने' की नहीं। इसके साथ ही, वह सभी कुछ "जो कहा जाए' कथा की परिसीमाओं में नहीं सिमट पाता। अत: कथा का तात्पर्य किसी ऐसी "कथित घटना' के कहने या वर्णन करने से होता है जिसका एक निश्चित क्रम एवं परिणाम हो। ई.एम. फ़ार्स्टर (ऐस्पेक्ट्स ऑव द नावेल, लंदन, १९४९, पृ. २९) ने "घटनाओं के कालानुक्रमिक वर्णन' को कथा (स्टोरी) की संज्ञा दी है; जैसे, नाश्ते के बाद मध्याह्न का भोजन, सोमवार के बाद मंगलवार, यौवन के बाद वृद्धावस्था आदि।


title: कथानक

text: इसके विपरीत कथानक (चाहे वह महाकाव्य की हो अथवा खंडकाव्य, नाटक, उपन्यास या लोकगाथा की हो) का वह तत्त्व है जो उसमें वर्णित कालक्रम से श्रृंखलित घटनाओं की धुरी बनकर उन्हें संगति देता है और कथा की समस्त घटनाएँ जिसके चारों और ताने बाने की तरह बुनी जाकर बढ़ती और विकसित होती हैं। कथा या कहानी भी साधारणत: कार्यव्यापार की योजना ही होती है, परंतु किसी एक भी कथा को कथानक नहीं कहा जा सकता; कारण, कथा की विशिष्टता केवल उसके कालानुक्रमिक वर्णन को अभिभूत कर लेती है। "नायक को नायिका से प्रेम हुआ और अंत में उसने उसका वरण कर लिया।'-कथा है। "नायक ने नायिका को देखा, वह उसपर अनुरक्त हो गया। प्राप्तिमार्ग के अनेक अवरोधों को अपने शौर्य और लगन से दूर करके, अंत में, उसने नायिका से विवाह कर लिया।'-कथानक है। अर्थात् कथा किसी भी कथात्मक साहित्यिक कृति का ढाँचा मात्र होती है जबकि कथानक में तत्प्रस्तुत प्रकरणवस्तु (थीम) के अनुरूप कथा का स्वरूप स्पष्ट, संगत एवं बुद्धिग्राह्य बनकर उभरता है।


title: कथानक

text: उपर्युक्त विवेचन से इस महत्वपूर्ण तथ्य का उद्घाटन होता है कि कथा को सुनते या पढ़ते समय श्रोता अथवा पाठक के मन में आगे आनेवाली घटनाओं को जानने की जिज्ञासा रहती है अर्थात् वह बार-बार यही पूछता या सोचता है कि फिर क्या हुआ, जबकि कथानक में वह ये प्रश्न भी उठाता है कि "ऐसा क्यों हुआ?' "यह कैसे हुआ?' आदि। अर्थात् आगे घटनेवाली घटनाओं को जानने की जिज्ञासा के साथ-साथ श्रोता अथवा पाठक घटनाओं के बीच कार्य-कारण-संबंध के प्रति भी सचेत रहता है। कथा गुहामानव की जिज्ञासा को शांत कर सकती है किंतु बुद्धिप्रवण व्यक्ति की तृप्ति कथानक के माध्यम से ही संभव है। अत: कहा जा सकता है, कथानक में समय की गति घटनावली को खोलती चलती है और इसके साथ ही उसका घटना संयोजन-विश्व के युक्तियुक्त संघटन के अनुरूप-तर्कसम्मत कार्य-कारण-अंत:संबंधों पर आधारित रहता है। इसीलिए उसमें आरंभ, मध्य और अंत, तीनों ही सुनिश्चित रहता है। "आदम हव्वा' के आदि कथानक में इन तीनों सोपानों को स्पष्ट देखा जा सकता है; यथा, निषेध (प्राहिबिशन), उल्लंघन (ट्रांसग्रेशन) तथा दंड (पनिशमेंट)।


title: कथानक

text: कथानक कला का साधन है, अत: भावोत्तेजना लाने के लिए उसमें जीवन की प्रत्ययजनक यर्थातता के साथ आकस्मिकता का तत्त्व भी आवश्यक है। इसीलिए कथानक की घटनाएँ यथार्थ घटनाओं की यथावत् अनुकृति मात्र न होकर, कला के स्वनिर्मित विधान के अनुसार संयोजित रहती हैं। कथानक देव दानव, अतिप्राकृत और अप्राकृत घटनाओं से भी निर्मित होते हैं किंतु उनका उक्त निर्माण परंपरा द्वारा स्वीकृत विधान तथा अभिप्रायों के अनुसार ही होता है। अत: अविश्वसनीय होते हुए भी वे विश्वसनीय होते हैं। कथानक की गतिशील घटनाएँ सीधी रेखा में नहीं चलतीं। उनमें उतार चढ़ाव आते हैं, भाग्य बदलता है, परिस्थितियाँ मनुष्य को कुछ से कुछ बना देती हैं१ अपने संगीसाथियों के साथ या बाह्य शक्तियों अर्थात् अपनी परिस्थिति के विरुद्ध उसे प्राय: संघर्ष करना पड़ता है। कथानक में जीवन के इसी गतिमान संघर्षशील रूप की जीवंत अवतारणा की जाती है।


title: शंकरदेव

text: श्रीमन्त शंकरदेव (असमिया: শ্ৰীমন্ত শংকৰদেৱ) असमिया भाषा के अत्यन्त प्रसिद्ध कवि, नाटककार, सुगायक, नर्तक, समाज संगठक, तथा हिन्दू समाजसुधारक थे। उन्होने नववैष्णव अथवा एकशरण धर्म का प्रचार करके असमिया जीवन को एकत्रित और संहत किया।


title: शंकरदेव

text: श्रीमन्त शंकरदेव का जन्म असम के नौगाँव जिले की बरदौवा के समीप अलिपुखुरी में हुआ। इनकी जन्मतिथि अब भी विवादास्पद है, यद्यपि प्राय: यह 1371 शक मानी जाती है। जन्म के कुछ दिन पश्चात् इनकी माता सत्यसंध्या का निधन हो गया। 21 वर्ष की उम्र में सूर्यवती के साथ इनका विवाह हुआ। मनु कन्या के जन्म के पश्चात् सूर्यवती परलोकगामिनी हुई।


title: शंकरदेव

text: शंकरदेव ने 32 वर्ष की उम्र में विरक्त होकर प्रथम तीर्थयात्रा आरम्भ की और उत्तर भारत के समस्त तीर्थों का दर्शन किया। रूप गोस्वामी और सनातन गोस्वामी से भी शंकर का साक्षात्कार हुआ था। तीर्थयात्रा से लौटने के पश्चात् शंकरदेव ने 54 वर्ष की उम्र में कालिंदी से विवाह किया। तिरहुतिया ब्राह्मण जगदीश मिश्र ने बरदौवा जाकर शंकरदेव को भागवत सुनाई तथा यह ग्रंथ उन्हें भेंट किया। शंकरदेव ने जगदीश मिश्र के स्वागतार्थ "महानाट" के अभिनय का आयोजन किया। इसके पूर्व "चिह्लयात्रा" की प्रशंसा हो चुकी थी। शंकरदेव ने 1438 शक में भुइयाँ राज्य का त्याग कर अहोम राज्य में प्रवेश किया। कर्मकांडी विप्रों ने शंकरदेव के भक्ति प्रचार का घोर विरोध किया। दिहिगिया राजा से ब्राह्मणों ने प्रार्थना की कि शंकर वेद-विरुद्ध मत का प्रचार कर रहा है। कतिपय प्रश्नोत्तर के पश्चात् राजा ने इन्हें निर्दोष घोषित किया। हाथीधरा कांड के पश्चात् शंकरदेव ने अहोम राज्य को भी छोड़ दिया। पाटवाउसी में 18 वर्ष निवास करके इन्होंने अनेक पुस्तकों की रचना की। 67 वर्ष की अवस्था में इन्होंने अनेक पुस्तकों की रचना की। 97 वर्ष की अवस्था में इन्होंने दूसरी बार तीर्थयात्रा आरम्भ की। उन्होंने कबीर के मठ का दर्शन किया तथा अपनी श्रद्धांजलि अर्पित की। इस यात्रा के पश्चात् वे बरपेटा वापस चले आए। कोच राजा नरनारायण ने शंकरदेव को आमंत्रित किया। कूचबिहार में 1490 शक में वे वैकुंठगामी हुए।


title: शंकरदेव

text: शंकरदेव के वैष्णव संप्रदाय का मत एक शरण है। इस धर्म में मूर्तिपूजा की प्रधानता नहीं है। धार्मिक उत्सवों के समय केवल एक पवित्र ग्रंथ चौकी पर रख दिया जाता है, इसे ही नैवेद्य तथा भक्ति निवेदित की जाती है। इस संप्रदाय में दीक्षा की व्यवस्था नहीं है।


title: रॉकी पर्वत शृंखला

text: रॉकी पर्वत या रॉक़िज उत्तरी अमरीका के पश्चिमी भाग से सामान्यत: उत्तर-दक्षिण दिशा, में अलस्का से उत्तरी न्यूमेक्सिको तक, फैली हुई पर्वतमाला का नाम है। पर्वतों की ऊँचाई 1,000 फुट से 14,431 फुट तक है और पर्वतमाला का स्थलीय प्रसार 4,000 मील से कुछ अधिक है, यद्यपि यह विस्तार बीच बीच में खंडित होता गया है। पर्वतरचना की सभी भौमिक प्रक्रियाओं के संघात से यह श्रेणी बनी है। पर्वतखंडों का निर्माण वलन (Êfolding), भ्रंशन (faulting) प्रायसमभूमिकरण (Peneplanation) और उत्क्षेप (uplift), प्रक्रियाओं से हुआ है। बर्फ और नदियों ने रॉकिज को नत (tilted), अंतर्भेदित (intruded), परिवर्तित और अपरदित (eroded) किया है। विभिन्न काल में रॉकिज का ऋतु अपक्षय (weathering) हुआ है और श्रेणी के कई भागों में ज्वालामुखी क्रिया हुई है।


title: रॉकी पर्वत शृंखला

text: इन संबद्ध पर्वतमालाओं को अलास्कन रॉकिज़, कैनाडियन राँकिज़ और संयुक्त राज्य अमरीका, में उत्तरी, मध्य और दक्षिणी रॉकी पर्वत नाम से विभक्त किया गया है। अलास्कन राँकिज़ वर्ष में अधिकांश समय घने बर्फ से ढँके रहते हैं। तीव्र ढाल, बर्फानी चोटियाँ और अत्यधिक हिमनदियाँ आदि आल्पीय (Alpine) विशेषताओं के कारण कैनाडियन राँकिज़ का दृश्य अत्यंत अभिराम है।


title: रॉकी पर्वत शृंखला

text: उत्तरी रॉकिज़ कैनाडा की सीमा पर स्थित हैं। यहाँ कई पर्वत श्रेणियाँ हैं, जिन्हें तीन उत्तर-दक्षिण-गामी खाइयाँ विभक्त करती हैं। मध्य रॉकिज़ येलो स्टोन नदी के दक्षिण में आरंभ होता है और मॉन्टैना (Montana) होते हुए वाइओमिंग (Wyoming) पार उत्तरी कॉलोरैडो (Colorado) और यूटा (Utah) तट तक जाता है। दक्षिणी रॉकिज़ का विस्तार उत्तरी कॉलोरैडो से न्यू मेक्सिको तक है। यहाँ पर रॉकिज़ की सबसे ऊँची बर्फानी चोटियाँ हैं और रॉकिज़ का सबसे विकसित रूप भी यहीं मिलता है। 46 पर्वत ऐसे हैं जिनकी ऊँचाई 14,000 फुट से ज्यादा है और 300 या अधिक पर्वतों की ऊँचाई 13,000 फुट से अधिक है।


title: रॉकी पर्वत शृंखला

text: रॉकिज़ ने अमरीका की जलवायु को बहुत प्रभावित किया है, क्योंकि ये पछुआ हवाओं को रोकते हैं। अनेक बड़ी नदियों जैसे, मिजूरी, आरकैनसो (Arkansas), प्लैट (Platte), रीओ ग्रैंड, कोलंबिया, कॉलोरैडो को पानी रॉकिज़ से मिलता है। रॉकी पर्वत बहुत समय तक स्थलीय यातायात में बाधक थे और इन्होंने उत्तरी अमरीका को असंबद्ध खंडों में विभक्त कर रखा था। रॉकिज़ सोना, चाँदी, ताँबा और अन्य धातुओं के आगार हैं तथा इनकी वनभूमि में पशुधन भी अतुल है। इनमें अनेक झीलें हैं, जो जल और विद्युत् शक्ति के बड़े बड़े स्रोत हैं।


title: स्वनिम

text: किसी भाषा या बोली में, स्वनिम (phoneme) उच्चारित ध्वनि की सबसे छोटी ईकाई है। स्वनिम के लिए ध्वनिग्राम, स्वनग्राम आदि शब्द भी प्रयुक्त होते हैं। अंग्रेजी में इसका पर्यायी शब्द फोनीम (phoneme) है। Phoneme के लिए प्रयुक्त होने वाला ‘स्वनिम’ शब्द ‘ध्वनिग्राम’ की अपेक्षा कहीं अधिक नया है, किन्तु आजकल इसका ही प्रयोग चल रहा है।


title: स्वनिम

text: स्वनिम के स्वरूप के संदर्भ में विद्वानों में मतैक्य नहीं है। विभिन्न विद्वानों ने इसे भिन्न-भिन्न विषयों से सम्बन्धित माना है। ब्लूमफील्ड और डैनियल जोन्सने ने इसे भौतिक इकाई के रूप में स्वीकार किया है। एडवर्ड सापीर इसे मनोवैज्ञानिक इकाई मानते हैं। डब्ल्यू. एफ. ट्वोडल स्वनिम को अमूर्त काल्पनिक इकाई मानते हैं। स्वन या ध्वनि-परिवर्तन से सदा अर्थ-परिवर्तन नहीं होता है, जबकि स्वनिम-परिवर्तन से अर्थ-परिवर्तन निश्चित है।


title: स्वनिम

text: स्वनिम उच्चारित भाषा की ऐसी लघुत्तम इकाई है, जिससे दो ध्वनियों का अन्तर स्पष्ट होता है। इस प्रकार यह भी स्पष्ट है कि स्वनिम का सम्बन्ध ध्वनि से है। ध्वनि का सम्बन्ध यदि उच्चारण से होता है, तो श्रवण से भी इसका अटूट सम्बन्ध होता है। यदि ध्वनि सुनी नहीं जाएगी तो उसका अस्तित्व भी संदिग्ध होगा। ध्वनि के उच्चारण तथा श्रवण-सम्बन्धों के ही कारण स्वनिम को शरीर-विज्ञान तथा भौतिक विज्ञान से सम्बन्धित कहा गया है, क्योंकि उच्चारण और श्रवण-प्रक्रिया यदि शरीर विज्ञान से सम्बन्धित होती है, तो संवहन-प्रक्रिया पूर्णतः भौतिक विज्ञान से।


title: स्वनिम

text: किसी भी भाषा की मूलभूत ध्वनियाँ लगभग पन्द्रह से पचास तक होती हैं। इन्हीं ध्वनियों के निर्धारण पर स्वनिम का निर्धारण होता है। स्वनिम के ही माध्यम से ध्वनियों के मध्य अन्तर प्रदर्शित होता है। ज, न, प भिन्न-भिन्न स्वनिम हैं। इसलिए इनमें भिन्नता है। 'जान' तथा 'पान' का अन्तर स्वनिम की भिन्नता के ही आधार पर होता है। यहाँ ‘ज’ तथा ‘प’ दो भिन्न सार्थक ध्वनियाँ हैं। इन्हीं भिन्न सार्थक ध्वनियों के आधार पर ‘ज्ञान’ तथा ‘पान’ में अर्थ भिन्नता भी है। इन्हीं सार्थक ध्वनियां को ध्वनि विज्ञान में स्वनिम कहते हैं। उन दो शब्दो की 'न' ध्वनियों में सूक्ष्म अन्तर है, क्योंकि कोई भी व्यक्ति यदि एक ध्वनि को दो बार उच्चारण करेगा, तो उनमें सूक्ष्म अन्तर होना स्वाभाविक है; यथा- पान, जान, पानी, मनु, मीनू, माने, मानो आदि शब्दों की विभिन्न ‘न’ ध्वनियों में सामान्य रूप से कोई अन्तर नहीं लगता है, किन्तु सूक्ष्म चिन्तन पर इन ध्वनियों में सूक्ष्म भिन्नता का ज्ञान होता है। स्वनिक रूप से यदि इनमें भिन्नता है, तो उच्चारण के स्थान, प्रयत्न तथा कारण आदि आधारों पर इनमें पर्याप्त समानता ही स्वनिम की अवधारणा का आधार है।


title: स्वनिम

text: किसी भी भाषा के स्वनिम अपने वितरण में व्यतिरेकी (contranstive) होते हैं। इसका आशय यह है कि जहाँ एक की उपस्थिति होगी वहाँ दूसरा नहीं आ सकता। जैसे - कमल में म और ल के वितरण को ल और म से बदल दें तो वह कलम हो जाएगा, इस प्रकार स्वनिम परिवर्तन से अर्थ परिवर्तन भी घटित होता है। इसका आशय यह है कि जहाँ एक की उपस्थिति होगी वहाँ दूसरा नहीं आ सकता। जैसे - कमल में म और ल के वितरण को ल और म से बदल दें तो वह कलम हो जाएगा, इस प्रकार स्वनिम परिवर्तन से अर्थ परिवर्तन भी घटित होता है। हालांकि किसी स्वनिम के सहस्वन या उपस्वन (Allophone) का वितरण व्यतिरेकी न होकर परिपूरक (Complementary) होता है। वितरण की एक ऐसी भी अवस्था है जब ध्वनि में अन्तर होने पर भी अर्थ-परिवर्तन नहीं होता, इसको मुक्त वितरण (Free Distribution) कहते हैं। हिन्दी में स्वनिम के ऐसे प्रयोग मिल जाते हैं; यथा- दीवार > दीवाlल, ग़म > गम। यहाँ प्रथम शब्द में / र / - / ल और द्वितीय में / ग / - / ग / ध्वनियों के अतिरिक्त पूरा परिवेश समान है। इसके लिए ~ चिन्ह का प्रयोग करते हैं; यथा- दीवार > दीवाल / र / ~ / ल।


title: स्वनिम

text: किसी शब्द के आदि, मध्य और अन्त में प्रयुक्त होने पर यदि अर्थ-परिवर्तन हो, तो स्वनिम रूप निश्चित हो जाता है; यथा - 'आप' शब्द के आदि और अन्त में 'ज' प्रयोग से अर्थ-परिवर्तित रूप इस प्रकार मिलते हैं -


title: स्वनिम

text: प्रवर्तित ध्वनि केवल आदि में है, इसके अर्थ में परिवर्तन भी नहीं होता। अन्त में स्वनिम नहीं है। मध्य तथा अन्त स्थिति में अधिक परिवेश में प्रयुक्त होने से p.t.k. स्वनिम हैं। ये ध्वनियाँ आपस में संस्वन हैं।


title: सर्वजनीन मताधिकार

text: सर्वजनीन मताधिकार (अथवा सार्वभौमिक मताधिकार) सभी वयस्क नागरिकों को मताधिकार देता है, भले ही धन, आय, लिंग, सामाजिक स्थिति, प्रजाति, जातीयता, राजनीतिक रुख, या कोई अन्य प्रतिबंध, केवल अपेक्षाकृत मामूली अपवादों के अधीन हो। ब्रिटेन में सुधारकों द्वारा 19वीं शताब्दी के अपने मूल उपयोग में, सार्वभौमिक मताधिकार का अर्थ केवल सार्वभौमिक पुरुष मताधिकार के रूप में समझा गया था; 19वीं शताब्दी में न्यूज़ीलैण्ड में शुरू हुए महिला मताधिकार आंदोलन के दौरान वोट बाद में महिलाओं के लिए बढ़ा दिया गया।


title: सर्वजनीन मताधिकार

text: वोट के अधिकार की बारीकियों के संदर्भ में देशों के बीच भिन्नताएं हैं; न्यूनतम आयु आमतौर पर 18 से 25 वर्ष के बीच होती है और "उन्मत्त, दोषी अपराधियों के कुछ वर्ग, और कुछ चुनावी अपराधों के लिए दंडित किए गए" कभी-कभी वोट देने के अधिकार की कमी होती है।


title: भीष्म साहनी

text: रावलपिंडी पाकिस्तान में जन्मे भीष्म साहनी (८ अगस्त १९१५- ११ जुलाई २००३) आधुनिक हिन्दी साहित्य के प्रमुख स्तंभों में से थे। १९३७ में लाहौर गवर्नमेन्ट कॉलेज, लाहौर से अंग्रेजी साहित्य में एम ए करने के बाद साहनी ने १९५८ में पंजाब विश्वविद्यालय से पीएचडी की उपाधि हासिल की। भारत पाकिस्तान विभाजन के पूर्व अवैतनिक शिक्षक होने के साथ-साथ ये व्यापार भी करते थे। विभाजन के बाद उन्होंने भारत आकर समाचारपत्रों में लिखने का काम किया। बाद में भारतीय जन नाट्य संघ (इप्टा) से जा मिले। इसके पश्चात अंबाला और अमृतसर में भी अध्यापक रहने के बाद दिल्ली विश्वविद्यालय के ज़ाकिर हुसैन दिल्ली महाविद्यालय में साहित्य के प्रोफेसर बने। १९५७ से १९६३ तक मास्को में विदेशी भाषा प्रकाशन गृह (फॉरेन लॅग्वेजेस पब्लिकेशन हाउस) में अनुवादक के काम में कार्यरत रहे। यहां उन्होंने करीब दो दर्जन रूसी किताबें जैसे टालस्टॉय आस्ट्रोवस्की इत्यादि लेखकों की किताबों का हिंदी में रूपांतर किया। १९६५ से १९६७ तक दो सालों में उन्होंने नयी कहानियां नामक पात्रिका का सम्पादन किया। वे प्रगतिशील लेखक संघ और अफ्रो-एशियायी लेखक संघ (एफ्रो एशियन राइटर्स असोसिएशन) से भी जुड़े रहे। १९९३ से ९७ तक वे साहित्य अकादमी के कार्यकारी समीति के सदस्य रहे।


title: भीष्म साहनी

text: भीष्म साहनी को हिन्दी साहित्य में प्रेमचंद की परंपरा का अग्रणी लेखक माना जाता है। वे मानवीय मूल्यों के लिए हिमायती रहे और उन्होंने विचारधारा को अपने ऊपर कभी हावी नहीं होने दिया। वामपंथी विचारधारा के साथ जुड़े होने के साथ-साथ वे मानवीय मूल्यों को कभी आंखो से ओझल नहीं करते थे। आपाधापी और उठापटक के युग में भीष्म साहनी का व्यक्तित्व बिल्कुल अलग था। उन्हें उनके लेखन के लिए तो स्मरण किया ही जाएगा लेकिन अपनी सहृदयता के लिए वे चिरस्मरणीय रहेंगे। भीष्म साहनी हिन्दी फ़िल्मों के जाने माने अभिनेता बलराज साहनी के छोटे भाई थे। उन्हें १९७५ में तमस के लिए साहित्य अकादमी पुरस्कार, १९७५ में शिरोमणि लेखक अवार्ड (पंजाब सरकार), १९८० में एफ्रो एशियन राइटर्स असोसिएशन का लोटस अवार्ड, १९८३ में सोवियत लैंड नेहरू अवार्ड तथा १९९८ में भारत सरकार के पद्मभूषण अलंकरण से विभूषित किया गया। उनके उपन्यास तमस पर १९८६ में एक फिल्म का निर्माण भी किया गया था।


title: ग्राम-ऋणात्मक बैक्टीरिया

text: ग्राम-ऋणात्मक बैक्टीरिया (Gram-negative bacteria) वे बैक्टीरिया होते हैं जो ग्राम अभिरंजन परीक्षण में क्रिस्टल वायोलेट (crystal violet) नामक रंग से सने जाने पर उस रंग को नहीं पकड़ते हैं और रंगहीन ही रहते हैं। ऐसे बैक्टीरिया की कोशिका भित्ति (कोशिकाओं की दिवारें) पेप्टाइडोग्लाइकैन (peptidoglycan) की पतली परतों से बनी होती हैं। ग्राम-ऋणात्मक बैक्टीरिया विश्वभर में मिलते हैं। इनकी कुछ जातियाँ रोग का कारण होती हैं और एंटीबायोटिक (प्रतिजैविक) की कुछ श्रेणियाँ ऐसी हैं जो केवल इस प्रकार के बैक्टीरिया द्वारा फैलाए गए रोगों की रोकथाम करती हैं।


title: भारतीय लोकनाट्य

text: भारत में नाट्य की परंपरा अत्यंत प्राचीन काल से चली आ रही है। भरत मुनि ने (ई.पू. तृतीय शताब्दी) अपने नाट्यशास्त्र में इस विषय का विशद वर्णन किया है। इसे अतिरिक्त धनंजय कृत 'दशरूपक' में तथा विश्वनाथ कविराज द्वारा रचित 'साहित्यदर्पण' में भी एतत्संबंधी बहुमूल्य सामग्री उपलब्ध है, परंतु नाट्यशास्त्र ही नाट्यविद्या का सबसे मौलिक तथा स्रोतग्रंथ माना जाता है।


title: भारतीय लोकनाट्य

text: नाट्यशास्त्र में वर्णित एक कथा से पता चलता है, देवताओं की प्रार्थना पर ब्रह्मा ने समस्त मानवों के मनोरंजनार्थ नाट्य की रचना की। शूद्रों के लिए वेदों के पठन-पाठन का अधिकार निषिद्ध था अत: पंचम वेद (नाट्य) की रचना अत्यंत आवश्यक प्रतीत हुई। इस प्रकार सभी वर्णों के मनोरंजन के लिए ब्रह्मा ने ऋग्वेद से पाठ्य, सामवेद से गान, यजुर्वेद से अभिनय और अथर्ववेद से रस लेकर 'नाट्यवेद' की सृष्टि की :


title: भारतीय लोकनाट्य

text: वास्तव में नाटकों की 'अपील' सार्वजनीन होती है। इसीलिए कालिदास ने ठीक ही लिखा है कि नाटक विभिन्न प्रकार की रुचि रखनेवाले मनुष्यों के मनोरंजन का अद्वितीय साधन है :


title: भारतीय लोकनाट्य

text: इस देश में मुसलमानी शासन की प्रतिष्ठा के पश्चात् राजनीतिक एकसूत्रता नष्ट हो गई। मुसलमानी शासकों की प्रवृत्ति नाट्यकला की ओर उदासीन थी। फलत: उनके शासन में नाटकरचना तथा उसके अभिनय का ह्रास होने लगा। राजाश्रय के अभाव में इसका पतन स्वाभाविक ही था। संस्कृत साहित्य की नाट्यपरंपरा, जो हजारों वर्षों से अबाध गति से चली आ रही थी, सदा के लिए नष्ट हो गई।


title: भारतीय लोकनाट्य

text: उत्तरी भारत में भक्ति आंदोलन के प्रवर्तक गोस्वामी वल्लभाचार्य जी थे। इन्होंने कृष्णभक्ति का प्रचुर प्रचार किया। इनके अनुयायियों ने भागवत के दशम स्कंध की कथा को - जिसमें भगवान् श्रीकृष्ण के जीवनचरित् का वर्णन किया गया है - अभिनय के माध्यम से जनता के सामने सजीव रूप प्रदान किया। श्रीकृष्ण की बाललीलाओं का अभिनय मंदिरों, मठों तथा अन्य स्थानों में होने लगा, जिसको देखने के लिए श्रद्धालु जनता की भीड़ हजारों की संख्या में जुटने लगी। भगवान् कृष्ण की इसी प्रारंभिक लीला ने आगे चलकर 'रास लीला' का रूप धारण किया जो आज भी मथुरा तथा वृंदावन में बड़े प्रेम से की जाती है (दे. रामलीला)।


title: भारतीय लोकनाट्य

text: भारत के उत्तरी भाग में रामभक्ति के प्रचार का श्रेय स्वामी रामानंद जी को प्राप्त है। परंतु रामभक्ति की पूर्ण प्रतिष्ठा इनके शिष्य गोस्वामी तुलसीदास जी के द्वारा ही हुई। साधारण जनता में कृष्णभक्ति के प्रचार का जो श्रेय महात्मा सूरदास को प्राप्त है, रामभक्ति के प्रचार का उससे कहीं अधिक श्रेय गोस्वामी जी को उपलब्ध है।


title: भारतीय लोकनाट्य

text: उत्तरी भारत में रामलीला का प्रचार गोस्वामी तुलसीदास जी की देन है। गोस्वामी जी ने सर्वप्रथम काशी में रामलीला करानी प्रांरभ की थी। इस प्रकार भक्ति आंदोलन के प्रभाव से उत्तरप्रदेश में दो लोकधर्मी नाट्यपरंपराओं का जन्म हुआ - (1) रासलीला और (2) रामलीला।


title: भारतीय लोकनाट्य

text: इसी समय बंगाल में चैतन्य महाप्रभु का आविर्भाव हुआ जिन्होंने इस प्रांत में कृष्णभक्ति का प्रचुर प्रचार किया। श्री चैतन्य भगवान् श्रीकृष्ण की स्तुति का गान करते समय आत्मविभोर हो जाते थे। वे भगवान् की आराधना करते समय कीर्तन भी किया करते थे। उन्होंने अनेक तीर्थस्थानों की यात्रा की थी जिसमें इनके अनुयायी भी सम्मिलित होते थे। धीरे धीरे इन यात्राओं तथा कीर्तनों ने लाकनाट्य का रूप धारण कर लिया, जिसमें श्रीकृष्ण की लीलाएँ अभिनय के माध्यम से दिखलाई जाने लगीं। आज बंगाल में यात्रा या जात्रा तथा कीर्तन का प्रचुर प्रचार है। इस प्रकार उत्तरी भारत में अनेक लोकनाट्यों का विकास हुआ जिनकी पृष्ठभूमि धार्मिक थी।


title: भारतीय लोकनाट्य

text: भारत के विभिन्न राज्यों में भिन्न-भिन्न प्रकार के लोकनाट्य प्रचलित हैं। उत्तर भारत में प्रचलित रामलीला और रासलीला की चर्चा पहले की जा चुकी है। मध्यप्रदेश, विशेषतया मालवा प्रांत, में 'माच' नामक लोकनाट्य प्रसिद्ध है। 'माच' शब्द मंच का अपभ्रंश रूप है। राजस्थान में 'माच' 'ख्याल' के रूप से प्रचलित है। इसका प्रारंभ 19वीं शताब्दी के उत्तरार्ध से माना जाता है। मालवा में माँचों की परंपरा अविच्छिन्न रूप से चली आ रही है। उत्तर प्रदेश के पश्चिमी जिलों में नौटंकी का बड़ा प्रचार है। हाथरस की नौटंकी बड़ी प्रसिद्ध है। इसे 'स्वाँग' या 'भगत' भी कहते हैं। आगरा में 'भगत' नामक लोकनाट्य का प्रचुर प्रचार है। ब्रजमंडल में खुले हुए रंगमंच पर नौटंकी के ढंग पर 'भगत' का अभिनय किया जाता है। इस प्रदेश के पूर्वी जिलों में 'बिदेसिया' नाटक बड़ा ही लोकप्रिय है जिसे देखने के लिए हजारों की भीड़ एकत्र हुआ करती है।


title: भारतीय लोकनाट्य

text: बंगाल की 'यात्रा' धार्मिक लोकनाट्य है। 'गंभीरा' लोकनाट्य का दूसरा रूप है जो इस राज्य में प्रचलित है। यह नाटक शैव मतावलंबियों से सबंधित है। महाराष्ट्र में तमाशा, ललित, गोंधल, बहुरूपिया और दशावतार आदि लोकनाट्य मराठी रंगमंच के आधार हैं। तमाशा महाराष्ट्र का प्राचीन लोकनाट््य है। तमाशा करनेवाली मंडली 'फड़' कहलाती है। 'ललित' मध्ययुगीन धार्मिक नाट््य है। यह नवरात्र संबंधी विशिष्ट कीर्तन है, जिसमें भक्तों का 'स्वाँग' आदि दिखलाया जाता है। गोंधल धर्ममूलक लोकनाट्य है। महाराष्ट्र में इसका आनुष्ठानिक महत्व है। विवाह आदि उत्सवों में गोंधल के अभिनय की व्यवस्था की जाती है।


title: भारतीय लोकनाट्य

text: 'यक्षगान' दक्षिण भारतीय लोकनाट्य का वह प्रकार है जो तमिल, तेलुगु तथा कन्नड़ भाषा भाषी क्षेत्र की ग्रामीण जनता में प्रचलित है। तेलुगु में इसे 'विथि' या 'विथि भागवतम्' कहते हैं। यक्षगान की परंपरा अत्यंत प्राचीन है। यह नृत्य नाट्य (डांस ड्रामा) है जिसमें गीतबद्ध संवादों का प्रयोग होता है। इसमें वर्णन का प्राधान्य होता है। इसकी कथावस्तु रामायण, महाभारत और भागवत से ली जाती है।


title: भारतीय लोकनाट्य

text: 'विथि नाटकम्' या 'विथि भागवतम्' तेलुगु का लोकनाट्य है। 'विथि नाटकम्' का शाब्दिक अर्थ है वह नाटक जो मार्ग में प्रदर्शित किया जा सके। इस नाटक में एक या दो ही पात्र रंगमंच पर आते हैं। स्त्रियाँ सामूहिक रूप से नृत्य करती हैं। नृत्य और अभिनय के द्वारा कृष्णलीला को 'विथि नाटकम्' का विषय बनाया गया है। इस प्रकार भारत के विभिन्न राज्यों में लोकनाट्य प्रचलित हैं जो बड़े ही लोकप्रिय हैं।


title: शतपथ ब्राह्मण

text: शतपथ ब्राह्मण शुक्ल यजुर्वेद का ब्राह्मणग्रन्थ है। समस्त ब्राह्मण-ग्रन्थों के मध्य शतपथ ब्राह्मण सर्वाधिक बृहत्काय है। ब्राह्मण ग्रन्थों में इसे सर्वाधिक प्रमाणिक माना जाता है।


title: शतपथ ब्राह्मण

text: शतपथ ब्राह्मण के आदि उपदेष्टा महर्षि याज्ञवल्क्य थे। इसमें सौ अध्याय तथा १४ काण्ड हैं। सौ अध्याय होने से ही सम्भवतः इसका शतपथ नाम पड़ा है। इसमें दर्शपौर्ण मास आदि सभी श्रौत यज्ञों के विधि विधानों की विस्तृत व्याख्या की गई है तथा यजुर्वेद को इस ब्राह्मण के ज्ञान के बिना समझना असम्भव ही है। इसके अन्तिम भाग का नाम ही वृहदारण्यक उपनिषद है जिसमें ब्रह्म विद्या का विशद् वर्णन है। यह यजुर्वेद का एक प्रकार का प्राचीन भाष्य है जो ज्ञान विज्ञान की सभी विधाओं को अपने अन्दर समेटे हुए है।


title: शतपथ ब्राह्मण

text: तैत्तिरीय ब्राह्मण की ही तरह शतपथ ब्राह्मण भी स्वराङ्कित है जिसे अनेक विद्वान इसकी प्राचीनता का द्योतक मानते हैं। भाषाई रूप से, शतपथ ब्राह्मण वैदिक संस्कृत की ब्राह्मण काल के बाद के हिस्से से संबंधित है (यानी लगभग 8 वीं से 6 वीं शताब्दी ईसा पूर्व, आयरन एज इंडिया)।


title: शतपथ ब्राह्मण

text: शतपथ ब्राह्मण, शुक्लयजुर्वेद की दोनों शाखाओं (माध्यान्दिन तथा काण्व) में उपलब्ध है। दोनों ही शाखाओं ही प्रतिपाद्य विषय-वस्तु समान है, केवल क्रम में कुछ भिन्नता है। विषय की एकरूपता की दृष्टि से माध्यन्दिन-शतपथ अधिक व्यवस्थित है। इसका एक अन्य वैशिष्ट्य यह है कि वाजसनेयि-संहिता के अठाहरवें अध्यायों की क्रमबद्ध व्याख्या इसके प्रथम नौ अध्यायों में मिल जाती है। केवल पिण्ड-पितृयज्ञ का वर्णन संहिता में दर्शपूर्णमास के अनन्तर है।


title: शतपथ ब्राह्मण

text: शुल्बसूत्रों की तरह शतपथ ब्राह्मण में भी यज्ञ की वेदियाँ तथा अन्य ज्यामितीय रचनाएँ बनाने की विधियाँ दी गयीं हैं।और यह समाज मे


title: शतपथ ब्राह्मण

text: सथपथ ब्राह्मण में शुक्ल यजर्वेद की बहुत सारी बातें बताई गई है जिसमें से यज्ञ हवन विधि , ज्ञानवर्धक बातें , पूजा विधि और जीवन जीने के भी उपाय बताए गए हैं। मनुष्य के जीवन में बहुत सारी समस्याओं का समाधान इस ग्रंथ में बताया गया है जिसको एक साधारण मनुष्य भी अपनाकर अपनी जीवन शैली बदलकर केवल इस भवसागर से मुक्ति पा सकता है, साथ ही साथ मोक्ष का भी उत्तराधिकारी बन सकता है।


title: विम्बलडन प्रतियोगिता

text: विम्बलडन प्रतियोगिता या साधारण रूप से विंबलडन दुनिया में सबसे पुराना टेनिस टूर्नामेंट (खेल प्रतियोगिता) है और इसे सबसे प्रतिष्ठित प्रतियोगिता के रूप में जाना जाता है। 1877 के बाद से यह प्रतियोगिता विम्बलडन के लन्दन उपनगर में ऑल इंग्लैण्ड क्लब में आयोजित की जाती रही है। यह चार ग्रैंड स्लैम टेनिस टूर्नामेंट्स (खेल प्रतियोगिताओं) में से एक है और यह एकमात्र प्रतियोगिता है, जिसे आज भी खेल की मूल सतह, घास, पर खेला जाता है, जिससे लॉन टेनिस को इसका नाम मिला।


title: विम्बलडन प्रतियोगिता

text: यह प्रतियोगिता जून के अंत में और जुलाई के प्रारंभ में दो सप्ताहों से अधिक समय के लिए खेली जाती है, जिसमें महिलाओं और पुरुषों के सिंगल्स फाइनल का आयोजन क्रमशः दूसरे शनिवार और रविवार को किया जाता है। हर साल, पांच प्रमुख प्रतिस्पर्धाओं और चार जूनियर प्रतिस्पर्धाओं और चार प्रोत्साहक प्रतिस्पर्धाओं का आयोजन किया जाता है,


title: विम्बलडन प्रतियोगिता

text: हार्ड कोर्ट ऑस्ट्रेलियन ओपन और क्ले कोर्ट फ्रेंच ओपन कैलेंडर वर्ष में विम्बलडन की पूर्ववर्ती प्रतियोगिताएं हैं। इसके बाद हार्ड कोर्ट यूएस ओपन का आयोजन होता है। पुरुषों के लिए, ग्रास कोर्ट एगोन (grass court AEGON) चैम्पियनशिप्स का आयोजन लन्दन में और ग्रे वेबर ओपन (Gerry Weber Open) का आयोजन हाले, जर्मनी में किया जाता है, ये दोनों आयोजन महत्वपूर्ण प्रोत्साहक प्रतियोगिताओं के रूप में काम करते हैं।


title: विम्बलडन प्रतियोगिता

text: महिलाओं के लिए, एगोन क्लासिक (AEGON Classic) और 2 संयुक्त प्रतियोगिताओं का आयोजन बर्मिंघम में किया जाता है, 'एस-हर्टोजेनबोश, नीदरलैंड्स में यूनिसेफ ओपन (UNICEF Open) का आयोजन किया जाता है। इन प्रतियोगिताओं के साथ-साथ एगोन इंटरनेशनल ईस्टबोर्न (AEGON International Eastbourne) विम्बलडन के लिए प्रोत्साहक आयोजनों का काम करता है।


title: विम्बलडन प्रतियोगिता

text: प्रतियोगियों के लिए एक अनिवार्य ड्रेस कोड विंबलडन की परंपराओं का एक हिस्सा है, साथ ही स्ट्रॉबेरी और क्रीम को भोजन में शामिल किया जाना और शाही संरक्षण भी इसकी परम्पराओं में शामिल हैं। 2009 में, विम्बलडन के सेंटर कोर्ट को ऐसी समेटी जा सकने वाली छत (retractable roof) से ढका गया, जिससे खेल प्रतियोगिता के दौरान सेंटर कोर्ट में खेले जाने वाले मैचों में वर्षा के कारण आने वाली बाधा को दूर किया जा सके और इससे होने वाली देरी से बचा जा सके।


title: विम्बलडन प्रतियोगिता

text: ऑल इंग्लैंड लॉन टेनिस एंड क्रोक्वेट क्लब (The All England Lawn Tennis and Croquet Club) एक निजी क्लब है, जिसकी स्थापना 1868 में मूल रूप से 'द ऑल इंग्लैण्ड क्रोक्वेट क्लब (The All England Croquet Club)' के रूप में की गयी थी। इसका पहला मैदान वोर्पल रोड, विम्बलडन पर स्थित नहीं था।


title: विम्बलडन प्रतियोगिता

text: मेजर वाल्टर क्लोप्टन विंगफील्ड ने लॉन टेनिस की अभिकल्पना एक खेल के रूप में की, इसे मूल रूप से 'स्फाईरीस्टाईक (Sphairistike)' कहा गया, इसके लगभग एक साल बाद 1875 में इसे क्लब की गतिविधियों में जोड़ा गया।


title: विम्बलडन प्रतियोगिता

text: 1877 के वसंत में, क्लब का नाम बदल कर 'द ऑल इंग्लैण्ड क्रोक्वेट एंड लॉन टेनिस क्लब' कर दिया गया और इसने अपने नाम परिवर्तन का संकेत पहली लॉन टेनिस प्रतियोगिता (Lawn Tennis Championship) के आयोजन के द्वारा दिया। इस आयोजन के लिए नियमों का एक नया कोड (जिसने उस कोड की जगह ले ली जिसे तब तक मेरिलेबोर्न क्रिकेट क्लब (Marylebone Cricket Club) के द्वारा संचालित किया जाता था) तैयार किया गया।


title: विम्बलडन प्रतियोगिता

text: वर्तमान नियम समान ही हैं, इनमें कुछ परिवर्तन किये गए हैं जैसे नेट की उंचाई और पोस्ट और नेट से सर्विस लाइन की दूरी.


title: विम्बलडन प्रतियोगिता

text: 1877 में आयोजित एकमात्र प्रतियोगिता पुरुषों की सिंगल्स थी, जिसे 22 के फील्ड से, एक बड़ी उम्र के हेरोवियन रैकेट प्लेयर स्पेंसर गोर ने जीता।


title: विम्बलडन प्रतियोगिता

text: मैदान में लॉन को एक तरह से व्यवस्थित किया गया कि मुख्य कोर्ट (principal court) बिल्कुल बीच में स्थित था और बाकी कोर्ट इसके चारों ओर थे; इसलिए जब क्लब को 1922 में चर्च रोड की वर्तमान साईट पर स्थानांतरित किया गया, तब शीर्षक 'सेन्ट्रल कोर्ट' को बनाये रखा गया, हालांकि यह इसकी स्थिति का वास्तविक विवरण नहीं था।


title: विम्बलडन प्रतियोगिता

text: हालांकि, 1980 में मैदान के उत्तरी भाग में चार नए कोर्ट बनाये गए, अब सेंटर कोर्ट (बिल्ल्कुल बीच बनाया गया कोर्ट) को अधिक सही ढंग से परिभाषित किया जा सकता था।


title: विम्बलडन प्रतियोगिता

text: विंबलडन को व्यापक रूप से विश्व में प्रमुख टेनिस टूर्नामेंट माना जाता है। द ऑल इंग्लैण्ड लॉन टेनिस क्लब, जो इन खेल प्रतियोगिताओं (चैम्पियनशिप्स) की मेजबानी करता है, 21 वीं सदी में अपने इस नेतृत्व को बनाये रखने को प्राथमिकता दे रहा है।


title: विम्बलडन प्रतियोगिता

text: 1993 में एक दीर्घकालिक योजना का अनावरण किया गया, दर्शकों, खिलाडियों, अधिकारियों और पडौसियों के लिए आयोजन की गुणवत्ता में सुधार करना इस योजना का लक्ष्य था।


title: विम्बलडन प्रतियोगिता

text: योजना के पहले चरण को 1997 की चैम्पियनशिप्स के लिए पूरा कर लिया गया और इस योजना के तहत औरंगी पार्क का नया नंबर 1 कोर्ट, एक प्रसारण केंद्र, दो अतिरिक्त घास के कोर्ट बनाये गए और चर्च रोड और सोमरसेट रोड को जोड़ने वाले पहाडी के नीचे से एक टनल (सुरंग का रास्ता) बनाया गया।


title: विम्बलडन प्रतियोगिता

text: दूसरे चरण में पुराने नंबर 1 कोर्ट के परिसर को हटा दिया गया ताकि नयी मिलेनियम ईमारत के लिए रास्ता बनाया जा सके, खिलाडियों, प्रेस, अधिकारियों और सदस्यों के लिए व्यापक सुविधाएं उपलब्ध करायी गयीं और सेंटर कोर्ट के पश्चिमी हिस्से का विस्तार करके उसमें 728 अतिरिक्त सीटें बनायीं गयीं।


title: विम्बलडन प्रतियोगिता

text: तीसरे चरण में एक प्रवेश ईमारत, हाउसिंग क्लब स्टाफ, संग्रहालय, बैंक और टिकट कार्यालय का निर्माण किया गया।


title: विम्बलडन प्रतियोगिता

text: इसी दौरान 2009 की चैम्पियनशिप्स के लिए एक नयी समेटी जा सकने वाली छत का निर्माण किया गया, टूर्नामेंट के इतिहास में पहली बार ऐसा काम किया गया जिसकी वजह से सेंटर कोर्ट पर बारिश की वजह से खेल में लम्बे समय के लिए बाधा नहीं आएगी.


title: विम्बलडन प्रतियोगिता

text: ऑल इंग्लैंड क्लब ने रविवार, 17 मई 2009 को "अ सेंटर कोर्ट सेलेब्रेशन" नामक एक आयोजन के दौरान इस नयी छत का परीक्षण किया, इस आयोजन में आंद्रे अगासी, स्टेफी ग्राफ, किम क्लिस्टर्स और टिम हेनमैन में प्रदर्शनी के लिए मैच खेले। दिनारा सफीना और अमेलि मॉरेस्मो के बीच महिलाओं के सिंगल्स मैच का चौथा राउंड, इस छत के नीचे खेला जाने वाला पहला चैम्पियनशिप मैच था।


title: विम्बलडन प्रतियोगिता

text: पूरी तरह से इसी छत के नीचे खेला जाने वाला पहला मैच 29 जून 2009 को एंडी मूरे और स्तानिस्लास वावरिन्का के बीच खेला गया, जिसे मूरे ने 2–6, 6–3, 6–3, 5–7, 6–3 से जीता।


title: विम्बलडन प्रतियोगिता

text: वह मैच जिसमें 2010 की चैम्पियनशिप्स के पहले राउंड में सेंटर कोर्ट में नोवाक जोकोविक ने ओलिवर रोचस को हरा दिया, को आधुनिकतम पूर्ण चैम्पियनशिप के रूप में दर्ज किया गया, यह 10.58pm पर ख़त्म हुआ था।


title: विम्बलडन प्रतियोगिता

text: 1882 तक, क्लब की गतिविधियां विशेष रूप से लॉन टेनिस तक ही सीमित थीं और इस साल शब्द "क्रोक्वेट" को शीर्षक में से हटा दिया गया। हालांकि, कुछ भावुक कारणों की वजह से इसे 1889 में फिर से शीर्षक में शामिल कर लिया गया और तब से यह नाम द ऑल इंग्लैण्ड लॉन टेनिस एंड क्रोक्वेट क्लब ही बना हुआ है।


title: विम्बलडन प्रतियोगिता

text: 1922 तक, पिछले चैम्पियन को केवल फाइनल ही खेलना होता था, इस प्रतियोगिता में वह उस के साथ खेलता था, जिसने उसे चुनौती देने के लिए इसके सभी मैचों में जीत हासिल की हो।


title: विम्बलडन प्रतियोगिता

text: अन्य तीन "ग्रैंड स्लैम" आयोजनों की तरह, विम्बलडन में चोटी के खिलाडी शौकिया तौर पर हिस्सा लेते थे, 1968 में टेनिस में ओपन इरा के आगमन तक ऐसा ही चलता रहा।


title: विम्बलडन प्रतियोगिता

text: 1936 में फ्रेड पेरी के बाद किसी भी ब्रिटिश पुरुष ने सिंगल्स में जीत हासिल नहीं की है। और 1977 में वर्जिनिया वेड के बाद किसी भी ब्रिटिश महिला ने सिंगल्स में जीत हासिल नहीं की है। हालांकि एनाबेल क्रोफ्ट और लौरा रोबसन ने क्रमशः 1984 और 2008 में गर्ल्स चैम्पियनशिप्स में जीत हासिल की। चैम्पियनशिप को पहली बार 1937 में टेलीविजन पर प्रसारित किया गया था।


title: विम्बलडन प्रतियोगिता

text: विंबलडन को व्यापक रूप से विश्व में प्रमुख टेनिस टूर्नामेंट माना जाता है। द ऑल इंग्लैण्ड लॉन टेनिस क्लब, जो इन खेल प्रतियोगिताओं (चैम्पियनशिप्स) की मेजबानी करता है, 21 वीं सदी में अपने इस नेतृत्व को बनाये रखने को प्राथमिकता दे रहा है। 1993 में एक दीर्घकालिक योजना का अनावरण किया गया, इस योजना का लक्ष्य था दर्शकों, खिलाडियों, अधिकारियों और पडौसियों के लिए आयोजन की गुणवत्ता में सुधार करना।


title: विम्बलडन प्रतियोगिता

text: ऑल इंग्लैंड क्लब ने रविवार, 17 मई 2009 को "अ सेंटर कोर्ट सेलेब्रेशन" नामक एक आयोजन के दौरान इस नयी छत का परीक्षण किया, इस आयोजन में आंद्रे अगासी, स्टेफी ग्राफ, किम क्लिस्टर्स और टिम हेनमैन में प्रदर्शनी के लिए मैच खेले। दिनारा सफीना और अमेलि मॉरेस्मो के बीच महिलाओं के सिंगल्स मैच का चौथा राउंड, इस छत के नीचे खेला जाने वाला पहला चैम्पियनशिप मैच था। पूरी तरह से इसी छत के नीचे खेला जाने वाला पहला मैच 29 जून 2009 को एंडी मूरे और स्तानिस्लास वावरिन्का के बीच खेला गया, जिसे मूरे ने 2–6, 6–3, 6–3, 5–7, 6–3 से जीता।


title: विम्बलडन प्रतियोगिता

text: 2009 की चैम्पियनशिप्स के लिए पुराने नंबर 13 के कोर्ट की साईट पर एक नया 4000 सीटों का नंबर 2 कोर्ट बनाया गया।


title: विम्बलडन प्रतियोगिता

text: पुराने नंबर 2 कोर्ट और पुराने नंबर 3 कोर्ट की साईट पर एक नया 2000 सीटों का नंबर 3 कोर्ट बनाया जा रहा है।


title: विम्बलडन प्रतियोगिता

text: विंबलडन में पांच मुख्य आयोजन शामिल हैं। इसमें चार जूनियर और चार प्रोत्साहक प्रतियोगिताओं का आयोजन किया जाता है।


title: विम्बलडन प्रतियोगिता

text: इसे चिम्बलडन (Chimbledon या बच्चों का विम्बलडन) के नाम से भी जाना जाता है, चार जूनियर आयोजनों और खिलाडियों या टीमों की संख्या में निम्नलिखित शामिल हैं:


title: विम्बलडन प्रतियोगिता

text: पुरुषों के सिंगल्स और पुरुषों की डबल्स प्रतियोगिताओं में मैच बेस्ट-ऑफ़-फाइव के सेट में खेले जाते हैं। बाक़ी सभी आयोजनों में मैच बेस्ट-ऑफ़-थ्री के सेट में खेले जाते हैं।


title: विम्बलडन प्रतियोगिता

text: अगर पांचवें (एक फाइव सेट मैच में) और तीसरे (एक थ्री सेट मैच में) के अलावा किसी भी सेट में स्कोर 6–6 तक पहुंच जाता है, तो एक टाईब्रेक खेल खेला जाता है,


title: विम्बलडन प्रतियोगिता

text: पुरुषों, सीनियर पुरुषों और महिलाओं के प्रोत्साहक डबल्स के अलावा, सभी आयोजन एकल उन्मूलन टूर्नामेंट (single-elimination tournaments) होते हैं, ये सभी राउंड-रोबिन टूर्नामेंट होते हैं।


title: विम्बलडन प्रतियोगिता

text: 1922 तक, पिछले वर्ष की प्रतियोगिता के विजेता (महिलाओं के डबल्स और मिश्रित डबल्स के अलावा) स्वतः ही फाइनल राउंड (जिसे उस समय चैलेन्ज राउंड कहा जाता था) में बाई (byes) प्राप्त कर लेते थे।


title: विम्बलडन प्रतियोगिता

text: इसके कारण कई विजेताओं के पास लगातार कई वर्षों के लिए उनके खिताब बने रहते थे, क्योंकि वे आराम करते थे जबकि दूसरी ओर उनके प्रतिद्वंद्वी को प्रतियोगिता की शुरुआत से ही प्रतिस्पर्धा करनी होती थी।


title: विम्बलडन प्रतियोगिता

text: 1922 से, पिछले वर्ष के चैम्पियन को बाई देना बंद कर दिया गया, बल्कि अब उन्हें अन्य टूर्नामेंट के प्रतियोगियों की तरह सभी राउंड खेलने होते थे।


title: विम्बलडन प्रतियोगिता

text: विंबलडन की शुरुआत क्वीन्स क्लब चैम्पियनशिप्स के दो सप्ताह बाद होती है, जो विम्बलडन के लिए पुरुषों को प्रोत्साहित करने वाला एक टूर्नामेंट है। पुरुषों को प्रोत्साहित करने वाला एक और टूर्नामेंट है ग्रे वेबर ओपन, जिसका आयोजन हाले, जर्मनी में उसी सप्ताह किया जाता है, जिस सप्ताह के दौरान क्वीन्स क्लब चैपियनशिप्स का आयोजन किया जाता है।


title: विम्बलडन प्रतियोगिता

text: विम्बलडन से पहले घास के मैदान पर खेले जाने वाले अन्य महत्वपूर्ण टूर्नामेंट हैं, इंग्लैण्ड में ईस्टबोर्न और नीदरलैंड्स में 'एस-हर्टोजेनबोश. दोनों में मिश्रित आयोजन शामिल होते हैं।


title: विम्बलडन प्रतियोगिता

text: विम्बलडन के लिए महिलाओं को प्रोत्साहित करने वाला एक और टूर्नामेंट बर्मिंघम है जिसे भी इंग्लैण्ड में ही खेला जाता है।


title: विम्बलडन प्रतियोगिता

text: और हर साल चैंपियनशिप के बाद घास के मैदान पर खेल जाने वाले इस दौरे के अंत में एक टूर्नामेंट का आयोजन विदेश में किया जाता है। इसे न्यूपोर्ट, रहोड़े द्वीप, संयुक्त राज्य अमेरिका में खेला जाता है।


title: विम्बलडन प्रतियोगिता

text: विम्बलडन को पूर्वनिर्धारित 13 दिनों के लिए खेला जाता है, जिसकी शुरुआत एक सोमवार से होती है और अगले रविवार को इसकी समाप्ति कर दी जाती है, इस बीच पड़ने वाले रविवार को आराम के लिए निर्धारित किया गया है। पांच मुख्य आयोजन दोनों सप्ताहों में चलते रहते हैं, लेकिन युवा और प्रोत्साहक आयोजन मुख्य रूप से दूसरे सप्ताह के दौरान होते हैं। परंपरागत रूप से, "बीच में पड़ने वाले रविवार" के दिन कोई खेल नहीं खेला जाता है, इस दिन को आराम के लिए निर्धारित किया गया है।


title: विम्बलडन प्रतियोगिता

text: हालांकि, बारिश की वजह से इस चैम्पियनशिप के इतिहास में तीन बार ऐसा हुआ जब बीच में पड़ने वाले इस रविवार के दिन खेल खेलना पड़ा: 1991, 1997 और 2004 में. इनमें से प्रत्येक अवसर पर विम्बलडन ने एक "पीपल'स सन्डे" का मंचन किया, जिसमें बैठने की अनारक्षित व्यवस्था की गयी और सस्ती, आसानी से उपलब्ध होने वाली टिकटों की व्यवस्था की गयी। कोर्ट में बैठने की सीमित व्यवस्था थी।


title: विम्बलडन प्रतियोगिता

text: इसके अतिरिक्त, यदि टूर्नामेंट दूसरे रविवार के अंत तक पूरा नहीं हो पता है, तो सभी बचे हुए मैचों को "पीपल'स मंडे" तक के लिए स्थगित कर दिया जाता है।


title: विम्बलडन प्रतियोगिता

text: प्रत्येक सिंगल्स आयोजन में कुल 128 खिलाडी हिस्सा लेते हैं, प्रत्येक सिंगल-सेक्स आयोजन में 64 युगल और मिक्स्ड डबल्स में 48 युगल हिस्सा लेते हैं।


title: विम्बलडन प्रतियोगिता

text: खिलाड़ी और डबल्स के युगल, उनकी अंतर्राष्ट्रीय रैंकिंग के आधार पर मुख्य आयोजनों में भर्ती किये जाते हैं, इस प्रवेश के लिए घास के मैदान पर आयोजित खेलों में उनके पिछले प्रदर्शन पर भी विचार किया जाता है। वर्तमान में (2001 के बाद से) 32 पुरुष और महिला खिलाडियों को पुरुषों और महिलाओं के सिंगल्स में वरीयता दी जाती है। जबकि 16 टीमों को डबल्स आयोजनों में वरीयता दी जाती है।


title: विम्बलडन प्रतियोगिता

text: प्रबंधन समिति और रेफरी प्रवेश के लिए सभी आवेदनों का मूल्यांकन करते हैं और निर्धारित करते हैं कि कौन से खिलाडियों को सीधे टूर्नामेंट में भर्ती किया जाये. समिति किसी ऐसे खिलाडी को वाइल्ड कार्ड के रूप में भी भर्ती कर सकती है, जिसके पास पर्याप्त उच्च रैंकिंग ना हो। आमतौर पर, वाइल्ड कार्ड खिलाडी वे होते हैं, जिन्होंने पिछले टूर्नामेंट के दौरान अच्छा प्रदर्शन किया है, या जो विम्बलडन में हिस्सा लेकर सार्वजनिक रूचि को बढ़ाएंगे.